Vawlei Ralpi 3rd Nak A Chuak Kho – Chintanbo\nFebruary 24, 2022 admin WORLD NEWS 0\nBible scholar tampi nihcun vawlei ralpi 3rd nak cu, kan Bible nih a kong a chimmi donghnak ralpi hi a si lai, tiah an zumh. Sihmanhsehlaw kan Bible nih vawlei ralpi pa zeizat dah a um lai, timi a chim lo. Cucaah Jesuh rat tthan lai ah a chuak dingmi donghnak ralpi hlan ahhin, ralpi dang zong chuah khawh len rih a si ko. Nihin ah kan vawleipi therphang in a chia dihtu Russia Vs. Ukhraine ral nihhin vawlei ralpi a thawhter khawh ko. A thawhter hrimhrim lai, tinak siloin vawlei ralpi thawhter khotu ding ral a si. A ruang tawi tein a tanglei ah ka hun langhter lai:\nUkriane le Russia hi vawlei ram tthawng vialte tthen hnih ah a tthentu ram an si: vawlei ralkap fonh phu vialte lakah a tthawng bikmi cu North Atlantic Treaty Organization (NATO) hi a si. Ram tthawng lawngte ram 30 fonhnak phu a si. Cu hna lakah democray ram vialte lakah ram tthawng bik, United Kingdom, United States, Canada, le France, hna zong an i tel.\nCu phu nihcun atu tan ah fek tthup in Ukraine an dirkamh. Atu tiangah, fakpi in Russia cu lam phunkip nih (hriamnam tel rih lo) an den cuahmah cang hna. Khah, tiva khatlei ral ah vawlei cung democracy ram vialte lakah ram tthawng bikbik lawng nih Ukraine cu an dirkamh i tiva khatlei ral ah communist/islamic ram tthawng bikbik nih Russia cu fek tthup an dirkamh ve. Cucaah hi ram hnih fak taktak in an i kah i diplomatic le sanction nih Russia lungthin a tthumter khawh lo ahcun, hriamnam in nun chimh a hau te lai.\nRussia Nih Thawngthanhnak Atuah Mi Cu Lihbak Asi


A Poituk Ee: SAC Ralhrang nih Pu Joshua meithal in an Kah - Chin Eleven News\nA Poituk Ee: SAC Ralhrang nih Pu Joshua meithal in an Kah\nNizaan (August 12) ah a cangmi Kalay peng, Hakha, Chawngkhuah le Natchawng hrawnghrang kahdohnak ah Panmunchawng khuami Pu Joshua cu SAC ralhrang nih a lu ah meithal in an kah i a nunnak a liam. Natchawng pawngkam ah kahdohnak a um lio ah Pu Joshua hi SAC ralhrang he an i tong sual i an tlaih hnu ah meithal in a lu ah an kah hi a si.\n“Pu Joshua hi PDF zong a si lo. Khuami sawhsawh a si. Ral zong a domi a si lo. Nihin zinglei ah Natchawng pawng tlanglawng lamkam ah a ruak kan vung char,” tiah khuami pakhat nih The Chin Journal ah a chim. Panmunchawng khua cu Hakhalay khua he aa pehmi Laitlang lei kap ah a ummi a si.\nRelchap: Mindat khuami pahnih lam kan hmuhsak u, tiin SAC ralkap nih an tlaih hna; August 13, 8:50 AM ah Mindat Peng Baw (3) khuami minung pahnih cu SAC ralkap nih lam kan hmuhsak u, tiin an tlaih hna, tiah kan theih.\nHi SAC ralkap pawl nih hin lam kan chim u. Nan kan zulh lo i nan kan chimh lo ahcun nan khua innlo mei in kan khangh/duah lai, tiah an thihphaih hna, an hrocer hna i minung pahnih cu an tlaihbeh hna tiah Mindat khuami Shane Aung Maung nih a tial. August 13 thiamthiam ah Mindat Peng Maungchaung le Shiat khua pawng ah SAC ralkap minung 100 hrawng an phan than tiah theih a si.THT\nA Poituk Ee ; Mindat khuami pahnih lam kan hmuhsak u, tiin SAC ralkap nih an tlaih hna\nWa” Ralkap Hmunhma I Zawtnak Kong Phung An Sermi Cu Tuksum A Si Ko


President in aa Dinh Hnu Zong ah Trump nih Ram Riantuantu US Palik pawl cu DC a Hotel ah a Tlunter hna (VIDEO) – Kawltu Team\nJanuary 23, 2021 Amon Ka Si\nTrump hi ram le miphun a daw tak takmi le US ralkap a daw tak takmi a si. President aa dinh hnu zong ah thil tha tuah a ngol lo. Mi rum tuk a si nain ram rian tuan a duhtu hrimhrim a si ti a lang. Tutan ah Trump nih US Palik le uniform i rianttuanmi pawl hna cu DC i a hotel ah a tlun ter hna. Ralkap le Palik pawl hi an i nuam tak tak ti a lang. Video a tanglei ah um lai.\nTrump hi uar a um law law. Hi news hi media tampi nih an tial lai lo. Republican minung hna nih an langhtermi a si. Video a tanglei ah a um lai van zoh. Video hi van zoh. Trump hi mirum a si Hotel le inn tampi a ngeimi a si.\nVideo hi van zoh:- https://l.facebook.com/l.php?u=https%3A%2F%2Frumble.com%2Fembed%2Fvaj7sb%2F%3Fpub%3D4%26fbclid%3DIwAR1MVuX-Eu7hPd381qbMDvnhPFsaAy-QiAJUCqnGfpJFZk1q06S4647tXs4&h=AT2hXfce-30Vb-nYh47244rMM6SPO5gqiu3zv4TvuL-jvYndFsWdwLzrmNSCA9Dn6HeAGMTXWe48kvRNdwReNBhgiSyhnHc-RqZmKwpUmCekZwCHCloUjWoxj3AEcqVzVVwrTlztGLVGghU\nRelchap:- BREAKING NEWS: Trump President in aa Dinh hnu ah a Holh Ve Cang\nBREAKING NEWS: DONALD TRUMP President in aa dinh hnu ah Holh Ve Cang: Trump President in aa dinh hnu ah remkhel (politics) kong ah a holh ve cang. Tutan a biachim hi US President Biden a tlin hnu, President in aa dinh hnu i a holh hmasabik a si. Trump hi Twitter, Facebook le Instagram i an kham hnu ah media hmai ah biachimphuannak a ngei kho ti lo. Ahmailei kong zeitin a si lai timi biahalnak cu hi ti hin lehnak a tuah hi a si.\nTutan Biden US President thar a si hi a cohlan lo caah Biden lawmhnak puai zong ah khan a kal lo. Trump hi a umnak Office in aa dinh hnu ah a umnak hmun Mara Lago ah caan a hmang. Cu ka hmun i Trump International Golf Club ahcun biahalnak tuah a si. Tutan a ramkhel kong i a lungtlinlonak tampi kong ah bia hal a si i ‘ Thil zeimaw cu kan tuah te lai, asinain atu ahcun a si rih lo” tiah Washington Examiner tadinca cu chim.\nTrump thazaang petu lawng siloin amah hrimhrim zong a lung a tling bak lo. Cucaah thil zeimaw dek cu tuah aa tim ko ti a lang. Asinain zei set dah a si te lai timi belte a chim lo. Khat lei a Biden belte nih cun Trump nih aa dawh ngaimi ca a ka chiah tak tiah a chim ve. Souce: Daily Mail\n← BREAKING NEWS: Trump President in aa Dinh hnu ah a Holh Ve Cang\nTRUMP Biakinn aa Pumhnak Video (Sermon zong tha tein a ngai ve) →


Zarhthumnak Advent Zarhpi Ni | Radio Veritas Asia\nZarhthumnak Advent Zarhpi Ni\nZarhthumnak Advent kan phan cang. Kan lungthin chungah thanchonak zeital kan ngei cio maw? Kanmah ning kel dah kan si rih ko. Nihhin thawngtha kan theihmi chungah, Johan kha bia an hal mi ah zeitin dah a leh hna ti kan zoh ahcun, kei cu profet Isaih nih Bawipa kalnak caah lam kha ding tein rak ser u, tiah thatse ram ah a au mi aw, a ti mi kha a si, tiah a leh hna. Hi bialehnak kan zoh tikah Johan nih a si ning tein a leh hna. Ahlei hluak in , porhlawtnak le chim porhnak bia pakhat hmanh a telh lo.\nA tu Khrihfa kan sining cio ah hin Bawip Khrih thawngtha a chimmi lawngte kan si dih ko va si kaw, nang le kei tah a ho dah na si tiah zum lo tu pawl nih kan hal hna seh law zeitindah kan leh cio hna hnga,…Kan leh hnga ding mi cu, keimah cu Khrihfa ka si, ka nunnak vialte ah hin zumhtlak tein Jesuh zulh ding ka si i midang vialte zong kha amah sin phanhpi ding ah lam hruai ding ka si, keimah cu amah caah thawngtha chimtu ka si, tiah kan leh ding a si.\nTipil petu Johan bantuk in kannih vialte zong temhinnak kan tuar cio a hau. Asinain ahohmanh nih kan lungthin chung nomhnak cu an kan chut kho lai lo. Cun kan nunnak Advent caan a dih tikah cun Jesuh he kan i tong lai i amah he zungzal in zungzal tiang kan um ti cang lai. Harnak le temhnak kan tuarmi vialte kha lawmhnak le nuamhnak ah an cang dih cang lai.\nThla kan cam hnga ding cu, kan zumhnak a feh chinnak ding le Jesuh nih a kan dawtnak hngalh chinchinnak ding, mit hmuh kuttongh bak in a rian thiang kan tawk zawn cio in kan tuan khawh i a sunparnak a langhter kho tu kan si cio nak hnga ding caah fakpi in thlacam I zuam cio hna u si.


Delhi Ummi Caah Ttihnungmi Ralrin Peknak – Chin 7 News\nOctober 25, 2018 admin Asia 0\nKan theih lo sual ah Delhi hi vawleicung ah thli a thurbik nak khua a si tiah WHO ( World Health Organization) nih kum 2016 lio ah an rak ti. Cu hnu ah a thli thur zat an rak tah i an rak ruahnak in 66% bak a let in a rak thur hi ruangah hin Delhi ummi kan i ralrin awk a si.\nKan dawpmi thli hi a thiang bak lo a hlei in khiasik a vun tlak lai hrawng ko ah hin thli hi a thur khun a ruang cu hi caan hi Delhi pawngkam Punjab le Haryana ah an lo ngan pipi an khangh lio hna caan a si i hi a mei khu pawl hi Delhi lei ah an rak ra dih.\nCun Hindu pawl caah puai nganbik Dewali caan a si i hi puai ah hin phang phang an puah hna i hi nih hin thli a thurter chin. Hi thli kong ko ah hin Delhi cozah hi an buai tuk. Diwali ah phang phang puah an khamh nain an khamh kho tak tak fawn lo, thli cu a thur chin ko.\nTtih a nung tuk, zaanlei hrawng i khua dawm kan hmuhmi hi khua dawm a si lo thli a thur tuk ca tu ah khua dawm a lo oh a si. Hi ruang ah hin kanmah le mah i vennak caah leng nan chuah poh ah hmaikhuh i khuh u tiah cozah zong n uh h an aupi len. A man zong a fak lo kan taksa ngandamnak hi ruah pah cio hna usih.


White House Aiawhtu Hna Minung 106 Nih Trump An Dirkamh, – The Cherry Par\nWhite House Aiawhtu Hna Minung 106 Nih Trump An Dirkamh,\nTuzanlei Thawngpang, Inn rangpi Aiawhtu hna minung 106 nih Trump an dir kamh. Cu dirkamhnak cu Texas nih tazacuainak state pa 4 hna cu, Pennsylvania, Michigan, Wisconsin le Georgia hna an si. Texas Chuahpimi cu state 18 nih an dirkamh hna hnu ah Inn rangpi aiawhtu member chungin minung 106 nih an hnu in an dirpi ve cang hna. Cu lakah state pa 6 nih kanni telve lai tiah halnak nihinah an tuahthan rih. Mah belte zeitin an leh hna lai ti cu tleihkhawh a si lo.\nA tu cu biaceihnak sangbik ah cun an luhpi khawh cang caah zeitin an ceih lai cu theih a si rih lo. Mi cheukhat nih Supreme court justice nih a cohlan lo an timi zawnte ah tawite in chimta ka duh. A vuikhatnak cu state nih election results cu phuan rih hlahseh timi zawnte kha an cohlan lomi cu a si. Thaizing kiptuh leiah thawngfiang cu an rathannte lai. Kanmah kanntialmi zong hi kapkhat lei long a sirih caah zeidah a lawh te lai ai fiang rih lo. Ruah channak nganpi a um. Tehte tampi he hmai an kal lio. Ups a mongtu pa vote tampi an valakter thanmi zong Trump leiah tang lo in thildik tu ka chim a ti. State dang in Pennsylvania ah vote tampi an ka phorhter ni luan hnu ah a ni caan cu kan remh lai a kan ti a ti.\nKha lungsau te in hngak ko rih usih. Biafiang le teinak cu kan hmuh te ko lai. Kai dinh caan minute 30 chungah news ka relpah katial pah chuncaw ka ei pah, hawile caah tiah katheihtawk kannhrawm be hna. Democratic tanhtu pawl cu an reject ti cu an tang bak ve. Republican party a tanhmi pawl nih an nam deuh hna ti kan rang bak ve. Teinak cu kan hmaika ah an phan lai. Kanmah party nih kan co lai. Bawipa nawl siko seh.\n← Breaking News: Trump Caah Thawngchia Taktak Pakhat A Si Cang\nTulio US ram a sangbik Biaceihnak Zung (U. S Supreme Court) Biaceihtu 9 chungah →


Hngalcelh Lo Nungak Over Pawl An Si Ko Hih (+Video) – FIAKFAIROCK\nHngalcelh Lo Nungak Over Pawl An Si Ko Hih (+Video)\nDuh lo bantuk tein i umter hna i thi dengin rak duh fawn mu. Poi ko. Nu zong zei hlei hlah pa zong zei hlei hlah. Nu an rak um hi cu pa ca lawngah si loin vawlei pi caah hin a rak poi ko. Buainak a sertu zong hi nu an tam deuh.\nPa hi lenglei zohnak ahcun a duh ngaimi an lo nain hi ti emem in zoh chia in cun an um bal lem hna loh. Nu fafa ko nih an luan ve taktak si. A nuamhnak lawng a ruatmi pawl, hmailei khuasaknak a ruat lomi pawl an si ko hih.\nVawlei Cung News Ah A Lar Taktak : Trump Le Anupi Melania Trump Ani Duhnak A Roling Ko\nVawleicung News a larbik mi,Vanity fair le a dangdang lengah media hna nih Trump cu an huattuk ruangah hau hmanh nih an duh lai lo i, an daw fawn lai lo tiah an chim zungzal mi cu a si. Cu bantuk cun a nupi Melania Trump zong cu, a nuam lailo i, thongtla bantuk in a um ko lai tiah an ruah tawn mi cu a si ve.\nA si nain Australia Prime minister nih cun, nithum cam in,US a va tlawm lio ah khan White House chung i dinner an tuah nakah cun, Trump le anupi cu,zohchuntlak le chungkhar nuamtuk mi an si tiah a rak chim ve. cu lawng hlah Australia Officer pakhat hawi hna nih cun, Nupi pasal an rak ti tawn mi hna cu, Trump le a nupi hi an si tiah a chim ve ti si. ani dawt ning le ani zah thiam mi te hna le chungkhar an zoh khenh ning te hna a va hmuh tikah, an nihtluk in,a nuam mi ka hmu bal hna lo tiah a chim len ti si.\nMikhual an ngeih tik pohpoh ah hin, White House chung i,a herh bau mi pohpoh leh,Trump a hlawh tlinnak ding asi lai tiah a rauh mi pohpoh cu, amah nih hin, a tuah dih ti si. Hi bantukin a tuah ruangah hin, Trump zong a lawmtuk ve i,a bia chimnakah hin a faktuk tawn tiah an chim. Mipawimawh mi ,mikhual hna an ngeih hawi hna ah cun, an sin um mi hna kut ah hin,zeipoh hi a chia duh lo i, amah nih a tuah dih zungzal tiah an chim.\nVawikhat cu dinner an tuah i, an ei dih suimilam 11 :00pm hnu ah cun, mikhual hna cu an thah dih hna i, an kir leiah cun, mikhual pakhat pa nih cun, a hawilet i a va zohtik hna ah cun, Trump te nupa hna cu, ani kuah i, Trump nih cun, a hna pong teah cun, biathil zeimaw tete a va chimh i, Melania nih cun,ni cungcung in a rak zoh i, nuam tein an um lio hna cu, a va hmuh hna ti si.\nMelania Trump pong i a tthu ve mi Auatralia Gulfer nih cun, Instagram hmang in “events i ka rak telnak vialte lakah a ttha bik mi le a ropuibik” mi a siko tiin a chim ve. Trump President a rak tlin i, media hna le News hna vialte nih an rak chimbantuk cu a si nemmam lo ti cu, a cunglei kan ttial cia mi nih khin a lanhter dik ko.\nMelania Trump nih a duh tawkin White House chung a ttamh ning le suizawng bantukin a ttamh mi hna cu ,mi nih hin an uartuk caah, an umnak inn hna an ttamh ve tikah,Melania Trump nih White house a ttamh bantukin, tite hnain tah chunnakah an hman dih cang ti si. Christsmas White House decoration zong first Lady kut ah hin a um dih cang tinak a si. Hi ti cung hin, Left/Liberal Magazin hna nih cun, a tu tiangah hin, a thil tuah mi pohpoh an sawisel zungzal rih ko.\nTexas Author Jennyfer Pickens nih cun, First lady a dawhnak cu a faktuk ve i, zeithil pohpoh hi, cipcer deuh in a zoh dih i, a fabik mi tiangin azoh khenh dih tiah a chim ve. State dinner an ngeih lai pohpoh ah hin,thlakhat hlan in arak timhtuah dih cang ti si. A pasal a zulhnakah hin felfai tein le dawhtuk in a ttamh i a zulh tawn ti i.Hi bantukin a dawh mi le a felfai mi cu, Magazine lar hna le media hna nih cun, zeiah an relpiak lo i, sawiselnak longlong te an kawl zungzal ko .\nSihmanhsehalw,Obama nupi nih White House chung a ttamnak ttial rengrung mi hna cu an fak piaktukfawn hawi. A si nain a duh bik mi a pasal nih hin, anupi nih dawh tein a ttamh mi hna le felfai tein a tuah mi hna hi a pasal nih cun a duhtuk i,a uanpi tuk ve tawn ti si.\nTial Thang, Aung La N Sang, Martin Nguyen An Unau Pa 3 Tein Biahalnak An Ngeih Hna (+Video)\nA Tu Naite Ah Khan Benjamin Sum Nih Hla A Van Sak Mi Thiam Kho Tuk (+Video)\nNanlung A Fak Cio Lo Maw? Rak Zoh Than Hmanh Ca (+Video)\nRung Lian Ceu Tei Tu Naga Pa Venuzo Le Vekutho Soho An I Paih Nak Venezo Cu A Sung Ruang Mang Cang (+Video)


Tuluk ramri in a rak tlungmi mizaw nu pakhat cu an khuami nih an cohlang duh lo | The Chin Express\nTuluk ramri in a rak tlungmi mizaw nu pakhat cu an khuami nih an cohlang duh lo\nTuluk-Myanmar ramri in Labutta khua ah a rak kirmi mizaw nu pakhat cu khuami nih an cohlan lo caah Labutta 3 mile township hospital ah a dang tein an chiah i sibawi te nih an thlop lio a si.\nAyeyarwady ramtthen, Labutta peng i Peinnegwin khuate ah a ummi kum 39 nu cu Kachin state, Momouk peng ah rian a va ttuan i a dam lo caah January 21 ahkhan sizung ah aa piah.\nFebruary 2 ah an khua Peinnegwin ah a rak tlung.\nAn khua a phak hnu ah a zaw tthan i Labutta khua ah aa va piah. An khua ah a rak kir tthan i khuami nih coronavirus a ngei tiin an ruah caah khua chung luh an sianh lo.\nCu caah, Labutta peng uktu, palek le mibawmtu nih mizaw nu cu February 5 ahkhan Labutta 3 mile township hospital ah an va chiah.\n“Minu hi Tuluk ramri in a rak tlungmi a si pinah a dam fawn lo tikah khuami nih an ttih i an cohlan lio hi a si lai. Cu ruangah, sizung zognah khan dang te ah kan chiah i ttha tein kan zohkhenh lio a si” tiah Labutta 3 mile township hospital sibawi pa nih a chim.\nMizaw nu cu sibawi te nih an check nain a zawtnak fiang in an thei lo. TB hna si kho men an ti. Nain, a khualtlawnnak ruangah a tha dih lio a si pinah naihrawng cu coronavirus a um lio a si tikah sibawi tein nih a hnar, a dang an check i, an checknak cu Vawlei Cung Ngandamnak Bu (WHO) sinah an kuat ti a si.\n“Keimah ruahnak ahcun coronavirus cu si theng lai lo. A ruang cu Kachin state i sizung a kal ni in kan rel ahcun atu cu ni 16 chung si cang caah coronavirus a ngeih ahcun atu hi a zual tuk cang ding a si.”\n“Kachin state in an khua tiang amah lawng in a rak tlung kho fawn. A cuap kan check tikah a ttha ko,” tiah sibawi pa nih a chimchap.


TRUMP DIRHMUN KONGAH THIAMSANG DATA EXPERT NIH A CHIMMI – The Chinlung Post\nDonald Trump dirhmun attha lotuk maw? Nizan ti awk ah Pennsylvania Appeal Court nih Trump legal Team chuahpimi cu thimnak thiang asimi kha athiang lomi bantukin an tuahmi hi abiapi ngaingai mi asi, Hinih hin Democracy adirhmun athatter lo tiah a reject piak hna. Asinain Trump legal team nih an timi cu hibantuk ah an ruahmi hi khuaruahhar ngaingai a si.\nFinfiahnak tehte siseh thil atheimi, mit in a hmumi tampi tiangin kan langhter ko bu ah hibantukin an tuahmi hi cu khuaruahhar khi asi tiah OAN TV ah ah a chim. Minung tthenkhat cu finfiahnak dottletnak tuah dingin an thaathuu tuk. Supreme Court ah kan kalpi colh lai tiah a chim chih. Hi konghe pehtlaiin aliamcia kum 2000 thimnak kha zohcio ulaw.\nGeorge W. Bush kha District Court le Appeal Court nih sunghnak nganpi an rak pek lengmang ko nain Supreme Court ah teinak a hmuh caah President a rak tling. Kha lio ah Media pawl nih cun Al Gore arak tling tiah an rak ti ve. An kal umtu ning hi aikhat tuk lo nain Court ah an buaining le media lei thanhnak tuahmi zohtikah aikhat ngaingai. Trump zong nih Electoral voter hna nih Biden an thim ahcun White House ka chuahtak lai.\nAsinain vote ningcanglo tampi a um i, January ni 20 le atukarlak ah thil tampi aithleng kho tiah a chim. Trump nih hin ningcang loin siseh hramhram in thiltuah atim hrimhrim lo. Media pawl nih zeitlukindah a chiatnak kan langhter lai tiah an ti caah asi. Media ngan hna nih Trump cu a sung akhan tiah an langhter dih. Asinain asungkhan asi lo thilsining tein a chimmi tu asi i, Biden nih vote 80 million hi lih asi lo timi tehte alanghter ahau tiah a chim.\nHi konghe pehtlaiin Conservative Radio Talkshow minthang bik Rush Limbaugh nih Trump team hna cu sual aphawt hna, Evidence langhter dingin an ka chimh ko nain tutiang an ka pe kho lo tiah a chim. An thilti ning hi ningcang atlai lo tinak asi mu tiah biahalnak atuah. Kan mit hmuh ah vote ningcang loin a um timi cu kan theih ko bu ah ahohmanh nih zeihmanh an chim lomi hi zeidah asullam asi tiah America i, TV Talkshow viewtu tambik angeitu Tuckson Carlson nih a ti ve.\nThil dik lo cu a um hrimhrim ko, aliamcia kum 1824 hnu ah vote firnak nganbik asi tiah US House speaker tthing asimi Newt Gingrich nih a ti ve. Tahchunhnak tuah duhmi cu minung pakhat damlo cu republican hna nih Malaria asi ko tiah an ti lio ah Democrat le Media nih cun tehte a um lo tiah an ti. Vun check dingah le airem fawn lo. Asinain thil cu a um hrimhrim ko, vun i check sehlaw thilsining cu alang ko lai tihi asi.\nPennsylvania ah zeihmanh sualpuhnak aum lo timi nak in mithi vote a um maw, vote fir asi maw, phungning lo vote a um maw timi kha Biacaihtu pawl nih nawl chuah hna sehlaw, a um lo cun thilttha asi i, a um ahcun rian an pehzulh ko lai, asinain fianternak or dottletnak tuah an sian lomi hi apoimi asi. State dang zongah cubantuk thiamthiam, media nih le biadik chuah an ttih, atu ka ttialmi zonghi mirang in siseh law ka id an ka phih ko lai ti ka theih.\nPennsylvania ah hin Trump nih teinak ahmuh lai tihi ka zumh peng ko tiah Havard University professor tthing Alan Derhowitz nih a chim. Supreme court nih biachahnak biapi atuah lai ti zumh a um, Supreme Court ah hin republican appoitee 6 le Democrat appointee pathum an um. Bush nih 2005 ah Chief Justice ah a rak thimmi John Roberts hi biapi asimi thil ah Conservative hnu a chit tawnmi asi. Bush chungkhar hi Trump ahua ngaimi an si tihi theih peng ding.\nAsinain atupa William P. Bush, Texas Agriculture secretary lawnghi Trump adirpi mi asi.Justice minung panga hi Conservative taktak media le activist hna nih an ti khawh hna lomi an si caah Trump caah ruahchannak aum zumh asi, Tutan zong hi tuan deuh i biaknak kong biachahnak an tuahmi 5-4 in biachahnak an tuah zumh a um. Voter fraud hi a um lai tiah Government Cyber Security Director Mr Krebs zong nih a chim ve.\nVote data le thil umtuning dottletnak ka tuahmi thildik lo cu a um in ka theih ko, thatein check hna sehlaw Trump nih teinak ahmuh tihi ka zumh tiah Data Expert Matt Braynard nih a chim rih. Asinain zumh le ruahchannak sawhsawh hi biadik an si thlu lo. Wisconsin Milvaukee county ah vote an reltthan mi cu an dih, Cu ahcun Biden nih vote 200 renglo a hmuhchap tthan hoi. Dane County tu hi an dih rih lo, State dang tucu thawngpang a um rih lo i, court kalpi lio asi. Supreme Court nih zeitindah thil an tuah lai timi hi zohlawng ahau cang. Nihnih thum ah cun thawngpang theih asi ko cang lai.\nNIHIN CAAH PATHIAN BIA, THLACAMNAK LAKSAWNG


Donald Trump nih Merry Christmas biafang kong a chim mi cu Joe Biden le Obama caah celh ding si lo\nTrump cu Georgia ah senate seat pahnih election ding mi he pehtlaih in campaign tuah ding in ava kal. A hramthawknak ah a bia chim mi cu “Merry Christmas to you all” tiin Georgia mipi hna cu address a tuah hmasa hna\nMerry Christmas biafang hi an rak chim duh lo kha. A luan cia administration nih hlawn an rak duh ngai mi biafang a si kha, Merry Christmas biafang thleng an rak duh kha.\nNatein keimah he cun Merry Christmas ti biafang hi kan hmang lengmang lai tiah a chim. Mah bantuk in a chim mi hi mi tampi nih an nih lunghmui ngai.\nAruang cu Merry Christmas hi US mipi lungthin ah hlawn kho ding mi biafang a rak si ti lo caah si. Trump nih achim ning bantuk in tu tiang Khrifa han cu a luancia kum 8 ah khan rak hlawn an si kha,\nmah hi a philh lo caah a bia kam ning bantuk in khrifa hna cu heh tiah a dirkam hna. Mah bantuk in a dirkam hna caah khrifa pawl nih Trump hi heh tiah an rak dirpi ngai mi zong kha a si. Source-Ring Wing insider\nBe the first to comment on "Donald Trump nih Merry Christmas biafang kong a chim mi cu Joe Biden le Obama caah celh ding si lo"


Twiligth Film I Actress Nu Kristen Stewart Nih Bollywood Actor Lak Ah Hrithik Roshan Ka Uar Bik Tiah A Chim Ve – Chin 11 News\nTwiligth Film I Actress Nu Kristen Stewart Nih Bollywood Actor Lak Ah Hrithik Roshan Ka Uar Bik Tiah A Chim Ve\nAmarican Actress minthang nu Kristen Stewart nih cun hiti hin a chim , Kristen Stewart hi Twiligth film i a cang mi nu kha a si i, a thei lo mi cu mitlawm te lawng kan si lai dah, Mah actress nu hi mino te a si nain a larning a mak tuk mi a si i, caan rauh hlan te ah Vuleicung actress filmcang thiam ah award zong a ngah mi nu a si.\nMah Actress Kristen Stewart hi Bia an hal i, India Bollywood Actor ah a ho dah na uar bik tiah an ti i, Hrithik Roshan tiah a ti . Hrithik Roshan film hi ka zoh dih i ka uar bik tiah a chim, Hrithik Roshan hi Bollywood Actor ah laam thiam bik tiah an ti mi a si.\nKristen Stewart nih cun Hrithik Roshan Cu a laam thim lawng si loin a mui a dawh i ka uar khun tiah a chim. A film hi ka zoh i a lam hi ka duh khun, cun Bollywood actor dang nak cun a cawlcangh hrim hi ka uar ci bik a si tiah a chim. Mah caah Cun bollywood actor vialte lak i a uar bik nak cu a muidawh le a laam thiam ruangah a si lai tiah a tam deuh nih cun an chim.


Ka thlarau a thuh Doh is D. Jesuh ka Bawipa cu ka Khamhtu a si, Khamhtu khuaruahhar ngai a si, Lungpi chungah ka thlarau kha a thuh i, Lomhnak tiva kha. - ppt download\nKa thlarau a thuh Doh is D. Jesuh ka Bawipa cu ka Khamhtu a si, Khamhtu khuaruahhar ngai a si, Lungpi chungah ka thlarau kha a thuh i, Lomhnak tiva kha.\nPublished byJosé Manuel Miguélez Salazar Modified over 2 years ago\nPresentation on theme: "Ka thlarau a thuh Doh is D. Jesuh ka Bawipa cu ka Khamhtu a si, Khamhtu khuaruahhar ngai a si, Lungpi chungah ka thlarau kha a thuh i, Lomhnak tiva kha."— Presentation transcript:\n1 Ka thlarau a thuh Doh is D. Jesuh ka Bawipa cu ka Khamhtu a si, Khamhtu khuaruahhar ngai a si, Lungpi chungah ka thlarau kha a thuh i, Lomhnak tiva kha ka hmuh hna. ##Lungpi chungah ka thlarau kha a thuh ko, Thladem petu lungpi chungah, A mah dawtnak chung ahkhan ka nunnak cu, A chiah i a ka huhphenh fawn. A kut in a ka huhphenh ko.\n2 Jesuh ka Bawipa cu ka Khamhtu a si, Ka thilrit kha a ka lakpiak, A mah nih a ka domh i ka ril lai lo, Nifatin thazang a ka pek. ##Lungpi chungah ka thlarau kha a thuh ko, Thladem petu lungpi chungah, A mah dawtnak chung ahkhan Ka nunnak cu, a chiah i a ka huhphenh fawn. A kut in a ka huhphenh ko.\n3 Thluachuah rel cawk loin a ka pek zungzal, Thilttha ka hman cawk lo tiangin, Ka lunglomh in Pathian cu ka thangtthat ko. Cu bantuk keimah tlanhtu cu. ##Lungpi chungah ka thlarau kha a thuh ko, Thladem petu lungpi chungah, Amah dawtnak chung ahkhan Ka nunnak cu, a chiah i a ka huhphenh fawn. A kut in a ka huhphenh ko.\n4 Puanrang aih in van i a mah tawn awkah, Keimah cu ka hung kai tikah, Mi thong tampi hna he a mah dawtnak cu, Kei zong fak pi’n ka sa ve lai. ##Lungpi chungah ka thlarau kha a thuh ko, Thladem petu lungpi chungah, A mah dawtnak chung ahkhan Ka nunnak cu, a chiah i a ka huhphenh fawn. A kut in a ka huhphenh ko.\nDownload ppt "Ka thlarau a thuh Doh is D. Jesuh ka Bawipa cu ka Khamhtu a si, Khamhtu khuaruahhar ngai a si, Lungpi chungah ka thlarau kha a thuh i, Lomhnak tiva kha."\nPpt on game theory Diaphragm anatomy and physiology ppt on cells Ppt on high sea sales meaning Ppt on files in c programming Ppt on girl child education in india Ppt on third generation solid state drives Ppt on low level languages Ppt on south african culture and society Ppt on as 14 amalgamation of companies Ppt on sedimentary rocks formation


2020 Thantlang Ah Nithum Chung Hlaremh Civui Tuahding In CACC BM Meeting Ah Biakhiahnak An Tuah - THE CHINLAND POST\n2020 Thantlang Ah Nithum Chung Hlaremh Civui Tuahding In CACC BM Meeting Ah Biakhiahnak An Tuah\nSalai CungCung|2019 April 2| Avoi 22nak CACC BM meeting cu March 30 Gangaw peng Oak Hla khua ah an tuah i aralaimi 2020 Thantlang ah hlaremh civui tuahding in biakhiahnak an tuah tiah kan theih.\nAvoi 22 CACC BM meeting ah kumdang ceih bal lomi thil phunthum cu, Pakhaknak Thantlang ah hla civui tuah ding, pahnihnak Lai inn sak ding, Pathumnak Lai movie muitawn tuah ding in biakhiahnak an tuah.\n“Tutan meeting ah a thar in kan ceihmi cu 2020 Thantlang ah hla civui kan tuah lai. Hla remh zuamnak, pali hlasak zuamnak, pathumnak hlasak zuamnak, pahnih hlasak zuamnak, pakhat hlasak zuamnak tiin kan tuah lai. Hi civui ah thawngtha chim a um lai lo, hlasak lawng tein nithum chung kan tuah lai. 2020 April thla chung ah i tuah seh kan ti nain a ni le thla hi kan thial khawh men than” tiah CACC Art and Culture Department Secretary Rev. Dr. Khar Ling nih The Chinland Post ah a chim.\nHi hla remh zuamnak caah laksawng pawl cu, pakhatnak laksawng Sing 15 le roca, pahnihnak laksawng Sing 13, pathumnak laksawng Sing 10 an si. Hla hi fungkhat i zuam a si lai caah hla phuahtu cu Mang Lian Chawn a si lai tiah kan theih.\nHi hlasak zuamnak caah a dang laksawng cu an ceih rih lo. Pathum in pakhat tiang hlasak zuamnak cu pengkhat pakhat lawng a si lai (tahchunnak ah HBC khirhfabu chung in pahnih thum i zuam a ngah lai lo). Hla remhtu cu CACC ramchung zapi khirhfabu kip nih i zuam khawh a si lai. Hla remh caah laksawng hi sponsor an hmuh ah cun a tam deuh kho. A bik in thazaang an pekmi cu hla remh hi a si. Laimi hi pakhat hlasak tibantuk cu an thiam tuk nain hla remh hi thazaang a der. Cucaah solfa ning tein an sa lai. Minung pakhat nih hla fungkhat a phuahpiak mi hna kha zapi in i zuam a si lai. Coach pawl cu an thim rih hna lo, meeting an tuah than lai i cu ah committee zong an ser chih te lai. Hi hla civui cu CACC ramchung ramleng zapi an sawm hna lai tiah kan theih.\n“Zei ruang dah Chin Idol tuah loin hla remh tu kan tuah ti ah cun, Chin Idol cu a tha tuk ve ko nain minung pakhat lawng a si tikah CACC ramchung cu a kaupi i Paletwa, Mindat tibantuk in tampi kan si i hla remh kan tuah ah cun zapi tam deuh hi pehtlaihnak le hawikomhnak caah a tha deuh lai ti kan ruah. Annih pawl cu lai holh zong an hmang kho lo men lai nain laihla hmunkhat te ah kan sak ti ah cun unau kan sinak le kan i hawikomhnak zong kan i theithiam deuh lai. Holh hi Laimi nih kan holh ah kawl holh tlawmpal kan telh peng. Mizo zong nih an holh ah mirang an telh peng. Cun, Laimi ramleng um zong nih an holh ah mirang hi an telh peng. Cucaah hla hi cu zei holh hmanh telh a ngah lo Laihla te a si caah kan Lai holh zong a thangcho chin lai ti zumhnak kan ngei” tiah Rev. Dr. Khar Ling nih a chim.\n“Hla civuai cu Thantlang ah tuah ding a si caah Thantlang khuanu khuapa zong tha tein kan va chim te hna lai. Annih cu kan nu kan pa an si caah a kan cohlan ko lai ti zumhnak kan ngei. Laksawng le music lei a herhmi a dang dang vialte hi kanmah nih kan tawlrel lai i a dang pawl khual umnak le eidin tibantuk cu Thantlang lei nih an rak tawlrel ve lai. Khual sawmmi tlunkalnak cu anmah tein an rak i rin ve ko lai. Hi hla remh zuamnak hla civui ah zapi nih thazaang kan pe cio u law, kan mirum pawl zong bawmhnak tampi kan herh ko” a chim chap.\nAvoi 22nak CACC meeting ah khual lian a phan khomi hna cu, CBC USA AGS Rev. Za Mang Mualcin, CCF GS le CCCF President Rev. Cung Cin, CCCA Rev. Dr. Dennis Shu Maung, Bangladesh lei in Rev. Peklian Bawm an si tiah kan theih.\nPrevious April Thla Chung Chinram Ah Peng Pahnih Hunnak An Tuah Lai\nNext Thantlang Khuachung Sianginn Sang Ti An Har Caah An Mah Tein Ti An I Cawk


Na Darling Hlun Nih Message An Kuat Si Ahcun - Hakha Times\nNa ngeih lio caan te ah Messages an kuat si ahcun ca ka leh lai ma, a thei lo bantuk in dah ka umter lai.Darling hlun timi cu kan i zat ti lo mi thil zunkhat bantuk a si. A hlan ahcun lunghmui taktak in kan rak i hruk ko nain. Kan i zat tilo tik ah cun zeitluk kan uar ko zong ah kan i hruk kho ti lo. Kan i piat cang hnu i kan philh khawh hna lo hlei i Messages a kan kuat ahcun ka leh hnga maw? Tiin lun awtawm in kan um tawn, mah ca hi rel ve tuah.\nMi cheukhat darling hlun le cu aa duh ding ah a si kho lo nain hawikom tu in an lung chung te ah aa ruat miphun zong an um. A mah lei nih a lungthian ko ahcun phunghman hawikom bantuk in chawn ve ko. A darling thar kong an chim zong ah nahchuahnak mithmai langhter hlah. Chawnh na duh lo maw, a mah he zeitihmanh i pehtleih na duh tilo si ahcun thatein chim ko. tuahto tuk hau lo,bia tha lo biachia na chim ahcun nangmah that lo a cang kho\nNa lung chung in na chuah cang mi\nNa i piat cang mi na darling kha vun chawnh than timi hi ruahning tluk in a fawi lo. Pakhat le pakhat kan i duh ko sicun i piah i thennak tiang cu zeitin a chuak hnga.Na lungchung in chuahlaw a cakuat pawl zong relpiak loin umko\nNa cohlan thanlai maw.\nnangmah le nangmah thatein i ruat hmasa,i pehtleih than duh ah Messages an kuat sicun nangmah lei in tah na cohlan than kho lai maw.Thate in ruah hmasa hnu ah chawnh ding a si.\nA facebook kha zoh\nNangmah he nan i piat hnu i ruahlopi in an pehtleih than mi cu khuaruah har ngai a si lo ma. A facebook le instagram account pawl kha vun zoh than law nangmah he nan i piat hnu i a thar a chiah than mi a darling he an i piat ruang ah na lei a mer than mi hna a si sual lai.\nA theilo bantuk in i umter\nA cung lei ah kan chim cang bantuk in kan mah lei in zeitin dah kan cohlan duh ti hnga tiah biatak te in biakhiahnak na ngeih ahcun zei ti a chim zong ah a theilo bantuk in i umter ko. Cafang fangkhat hmanh let ti hlah.\nA chimmi a tial mi Messages na hmuh tik ah na lung an buaibai ter si ahcun block lawlaw ko.Phone number lawng siloin a facebook zong block dih ko .


KNU le NMSP Cu An Ni Kahnak A Ruang An Bawizik Nih An Phuan Khawh Colh! – Daily Post TV\nNCA ah Kahdeihnak a tuahmi KNU(Karen National union ) le Mon State chung hriamtlai NMSP (New Mon State Party) cu April 28,2019 ah fak ngai in an ni kahmi kong ah May 2,019 ah kap-2 in an chim fianh veve.\nCiaEinAeihKyi pengkulh chung khua -24 hna hi KNU le NMSP nih an ni cuhmi ram cu an si, kaphnih uknak in hi ramri khuate hi khua asa mi an si hna.\nNMSP nih hin kan ram valei hi chuh an kan timh peng ruang ah ikahlo awk athat lonak cu asi tiah KNU Ralbawi Bokyi Saw Aye Phala nih cun May 2,2019 khan a chimmi cu asi.\nNMSP ralbawi Naing Ahkha nih a chim ve mi ahcun kan ni kah hlan ahhin KNU sin ah Thingah Tang-400 pek ding ah lung tlingnak kan rak nei. Cu hnu ah Tanpura timi tiva kam ah KNU nih umthai ding in camp thar an rak tuah ii, kan ram chung an rak luh ruang ah kan kah mi hna an si tiah a chim ve mi cu asi.\nKNU le NMSP hi ram icuh ruang ah 1988 kum lio zong ah ni -20 an rak ikap, ralkap -200 leng an rak thi hna. Kum -2016 tiang hincun ramri ihrawm in an rak um, kah deihnak zong an rak tuah ti lo.\nAsinatein 2016 hnu ahhin ramri cu kan mah ta ti bak in kap -2 ralkap nih an timi ah bia hram cu an thawk than tik ah 2016-2019 karlak lawng ah voi -10 leng an ni kap cang hna tiah theih khawhmi cu an si.


Tutan Aung La Nsang Nih Teinak A Hmuh Lo Ahcun Ridder He Tonnak Lam A Har!\nAung La Nsang cu a phomh ding ni caan fiangtein an van langhter cang! A sinain mi tampi nih kan rak tuahmi cu a si kho ti lo. Mi tampi nih kan rak ruah ning cun Ridder hi i phomh than hna seh ti kan duh dih! Cu kan duhmi cu Aung La Nsang zong nih aa tinhmi a rak si.\nA sinain a mah Aung La Nsang zong nih Ridder cu a zuam chawh nain Ridder nih a cohlan rih lo. Cu caah Aung La Nsang cu Johnathan he an i phomh i, tuzarh cawn ninga ni Dec/11/2020 ah Singapore ram ah an i phomh cang lai.\nTutan Aung La Nsang le Jonathan an i phomh lai i, Aung La Nsang nih a tei lawnglawng ah Ridder he an i tong kho te lai tiah ruah a si. Cu caah tutan a phomh ding hi, AUng La Nsang caah a biapi tuk! Tutan Ah Aung La Nsang nih teinak ahmuh lo ahcun Champion Ridder hi zuamh cawh khawh dawh a si lai lo. Credit: VOM\nAtu ca hi The Thantlang Post Network nih a langhter ve mi a si. Ridder Nih Aungla Nsang Thongh Colh Dingin A Duh Lonak An Hmuh Ning: Ridder nih zei ruangah dah Aungla he i thongh colh dingin a cohlan hngalo timi ruahnak ah:- Aungla cu kan hnu Ridder he an i phomh ah round roun1 ah a sung i a taisawm pakhat chuhpiak a si. Aungla nih Ridder cu direct, i thawng colh dingin sawm khawh a si, tuan deuh zongah Japan pa he an i thawng i, Japan pa a sung, a zuam cawh colh i a dang he i thawnglo in aungla a thonghpi colh i Japan pa sung than.\nMi cheukhat le keimah ruahmi:- Tutan Aungla a sungh ahkhan, a zuam cawh than i Zeiruangah dah Ridder nih a cohlan hngalo tiah ruahnak tampi a chuak. Mitam deuh ruahnak ahcun, Aungla nih Ridder a thiamnak le a sunghnak a theih cang i ka cawlcangh ning thlen cang lai ti caah si kho. Ridder nih a cohlan colh lonak a dang hi cu Ridder a thlusk that caah si, a taisawm chuh lai phang, cucaah Aungla hi a dang he i thawng hmasa hnasehlaw, a cawlcangh ning zoh in cawn i a taisawm aungla sin in ven than a duh caah si lai tiah an ruah.\nAungla midang he an i thongh hnu ah ai thawng thanding an si caah, Aungla cawlcangh ning a thar in tha tein zoh a euh thian ti fiang. Cu hnu sh Aungla thiamnak i runvennak le thiam lonak in teinak ding cawn ai tim le si hrim lai tiah an ruah cio. Hihi midang nih ridder an purhdah ning cio si i zeitin dek kan purhdah ve cio lai ti cu theih silo. Catialtu: Stonny Bawi


President Trump nih 'TikTok cu US Ram ah Ka Phih Lai' a Ti | THE CHIN EXPRESS\nPresident Trump nih ‘TikTok cu US Ram ah Ka Phih Lai’ a Ti\nChina company ta a simi TikTok app cu a rauh hlan ah US ram ah ka phih lai, tiah President Donald Trump nih a chim.\nPresident Trump cu Ningani (Asia caan Zarhteni) ah Florida in Washington ah kir aa timh lio President vanlawng Air Force One cungah thawngla pawl nih bia an hal i atu bantukin a chim hi si.\n“President nawl ngeihnak (executive order) hmang in ka phih khawh ko,” tiah a chim.\nTikTok cu China company ByteDance nih a ngeihmi mobile app asi. Vawlei cung minung 2 billion leng nih an download, a lar taktak. US company Microsoft nih cawk dingin a hal cuahmah liopi asi i a tlamtling te hnga dek maw.\nChina company ta paoh cu China cozah nih US ngiatnak caah a hman khawh, US ram himnak caah ṭihnung asi, tiin President Trump nih US ah phih a timh hi si.\n“China cozah nih US ngiatnak caah a hman khawh …” tiin Huawei company zong ni kum ah a phih cang.\nUS company a simi Facebook, Google, Twitter, Reddit, Thumblr, Pinterest, Twitch, le adang tampi zong China cozah nih a ram ah a phih dih hna, liamcia kum tampi in a phih cang hna.\nUS balte nih Huawei le ZTE lawng a phih rih hna, a dang China company pawl cu a phit hna lo. Mi tampi nih cun China cozah hi a zia dik lo, amah vial nih US tech company vialte a phih dih hna i US nih China company pakhat-hnih phih a timh ah thi dengin a zai, an ti tawn.\nAustralia cozah zong nih TikTok cu kan ram himnak caah ṭihnung asi a ti i phih ding phunphai in bia a chim pah ve lengmang. MP cheukhat nih phih dingin biatak tein cozah an fial. Cozah sungṭhoh nih hlathlainak an tuah lio asi. CNBC, Reuters le ABC News Australia\nAn phih taktak ahcun US le Australia um Chinmi cu TikTok nan hmang kho ti lai lo tinak asi.


Laipa Za Peng Lian Nih Baibal A Zum Dih Lo – Chin World News Evening\nLaipa Za Peng Lian Nih Baibal A Zum Dih Lo\nJuly 11, 2019 July 11, 2019 Salai Van Hmuhning\nMi pakhat nih a rak chim bal mi ka theihmi cu zeidah asi ti ah cun Laimi cu Bible ngeih hmanh kan herh rua lo. Kanmah le kan zumhnak in kan nung i kanmah le kan ngeihmi Degree in Vanram kai kan i timh tiah arak timi ka theih bal. Atu ah ka ruah tthan tikah a hman ngaingai. Bible sining tein kal loin kanmah le kan pumning a tamtuk mi hi a poi ngaingai.\nTutan ah kan vun langhtermi hi aho si ti cu theih asi lo nain, Bible kong a tialmi hi ruah ngaingai ahau. Laimi zumtu hibantuk hna kan um khawh rihmi hi a poi ngaingai. Amin men in Khrihfa kan si taktak ko cang rua tuhi Bible hmanh kan zum kho dih ti lo. Bible hmanh kan zumh dih lo cun kan dih cang ko.\nZa Peng Lian timi nih a ttialmi: Pastor Pa nih ” Baibal Zumlotu” ah a ka ruah i a ka nek ngaite. Baibal ah a ummi paoh ka zum lo i ka zul khe lo. Baibal chungah a ummi paoh zum in zul ning law mithat lainawng ka si hnga. Khrihfa cu ” Baibai sal” kan lo Khrihfa nun cawngtu kan si.\nKhrihfa nun cu Baibal ah a ummi a si lo maw? Ziah kan i fiang lo chin lengmang ee. Hihi nangteh zeitindah na ruah ve ning asi. Baibal hi na zum in na zul dih ve lai maw? A chimmi a kamkhat lein ruah ah cun a hman ngaimi a ko. Na ruahnak rak chim ve tuah.\nCredit: Za Peng Lian\nHi cabia hin thazaang rak la ve tthan dingin kan sawm hna.\nKan Fale Hi Lunglawmhnak Biachim Cawnpiak Lengmang An Hau: Rev. Billy Graham: Kan fale cheukhat cu lunglawmhnak biachim an thei lo. Lunglawmhnak biachim hi an theih awk hrimhrim a si. ‘Kaa lawm’ ti a thei lomi nih cun an cawn hrimhrim awk zong a si. Lunglawmh biachim a thei lomi cu a hnuah mah zawn lawng aa ruatmi an si lai; a nunchung hrimhrim zong an thei thai lai lo.\nLunglawmhnak biachim hi phung zong a si lo; thatnak zong a si lo. Midang nih a kan dawtnak cungah lunglawmhnak langhternak lam pakhat a si; minung a kan cawisangtu lam pakhat a si. Bible nih cun ‘mah zawn ruahnak in zeihmanh tuah hlah u …toidornak tu in midang kha nanmah naak in cawisang deuh hna u’ a kan ti (Fil 2:3).\nChimh kan duhmi hna cu kan fale nih hin kan chimhmi chung zong in an cawn i, kan tuahsernak cung zong in an cawn. Na nunnak hi lunglawmhnak le thangthatnak in na langhter lengmang kho maw? Ni fatin in na nunnak ah hin lunglawmhnak taktak he na nung kho maw? Bible nih cun ‘zei thil kip ah Pathian lawm u’ a kan ti (1 Thesa 5:18).\nCucaah nan fale hi lunglawmhnak biachim cawnpiak lengmang hna u. Thil fate a siah thil ngan a siah midang sinin an hmuhmi kip ah hin lunglawmhnak biachim thiam hna seh law an nunnak hi Khrihfa nun ziaza dawh in a thangmi si hna seh. Pathian nih a Fapa Jesuh Khrih a kan pekmi cung hrimhrim ah lunglawmhnak chim lengmang hna seh. Khrih hi nan chungkhar nunnak laicer ah chia zungzal u tiah forhfial kan duh hna. Ref: Billy Graham.\nA Nupi Nithum Chungah Online Ah A Zuar A Man Zong Tlawmte A Zuarnak Cu Zaangfak Ngai Asi\nLungfak Ngaiin A Nupi Nu A Thah Hnuah A Fa Nute Cu Mithi Khua Ah Na Nu Va Kawl Law Ka Rak Ra Ve Colh Lai Ati I


Mintami Moe Yu San Birthday Ah An Nupa Farual Hmanthlak Dawh – Lai Holh News\nMintami Moe Yu San Birthday Ah An Nupa Farual Hmanthlak Dawh\nMintami muidawh Moe Yu San zonghi kawlram mipi mih biatak tein thazaang pekmi le uarmi a si ve. A muisam aa dawh lawng siloin, lemcannak lei zongah mipi duhnak in lem a can khawh caah, hlawhtlunnak a hmu khunmi a si ve.\nMoe Yu San hi lemcan a thiam lawng siloin, lamnak lei zongah thiamnak a ngei i, mipi nih an uar khun. A tu ahcun pasal zong a ngei ve cang i, fapa dawh te zong a hrin ve cang.\nMintami Moe Yu San zong fa pakhat cu a ngei ve cang nain, a muisam dawhnak le a taksa tthatnak cu a zorhlei ve lo. Fa a ngeih hnu ah aa dawh deuhmi hna a lo. Moe Yu San fapa te zonghi a nu bantukin aa dawh i duh a nung ve.\nMoe Yu San zongnih hin an innchung khar hmanthlak dawh pawl hna hi, a facebook hmangin mipi sinah a rak langhterblengmang ve. A tutan zong a chuah ni sunghlawi ah nuam taktakin an umnak an innchung khar hmanthlak dawh pawl hna cu mipi sinah a rak langhter tthan.


1Samuel 1 (1 Samuel 1)\nSamuel Pakhatnak nih hin, Israel miphun hi an tuanbia ah, biaceihtu hna chan in siangpahrang chan ah an i ṭhialnak kong kha a chim. Hi bantukin an i ṭhialnak ah hin minung pathum biapi bik an si i cu hna cu Samuel, Saul le David an si. Samuel hi biaceihtu hna lak i hmanung bik a si, Saul hi Israel siangpahrang hna lak i hmasa bik a si, David hi Israel siangpahrang hna lak i a ngan bik a si. David siangpahrang i a hung cannak kong hi Samuel le Saul kong he khan chim chih lengmang a si.\nHi cauk nih hin biapi bik in a hlermi cu, Pathian cungah zumhawktlak tein um ahcun hlawhtlinnak a um ti le Pathian nawl ngaih lo ahcun lohralnak a chuak ti hi a si bik ko. Hi bia hi fiang tein 2.30 ah hin kan hmuh i cuka bia cu Pathian nih Eli tlangbawi bia a chimhmi kha a si.\nSamuel cu Israel mi biaceihtu a si 1.1—7.17\nSaul siangpahrang a cang 8.1—10.27\nSaul uknak kum thum hmasa bik 11.1—15.35\nDavid le Saul 16.1—30.31\nSaul le a fapa hna thihnak 31.1-13\nSamuel Hrinnak Kong\n1Efraim tlangram Ramathaim-zofim khua ah mipa pakhat a um i a min cu Elkanah a si; amah cu Jeroham fapa a si, Jeroham cu Elihu fapa a si, Elihu cu Tohu fapa a si, Tohu cu Efraim mi Zuf fapa a si. 2Nupi pahnih a ngei, pakhat min cu Hannah a si i a dang pakhat min cu Peninnah a si. Cun Peninnah cu fa a ngei, sihmanhsehlaw Hannah cu fa a ngei lo.\n3Cun hi pa cu kumfate in, Eli fapa pahnih Hofni le Phinehas, Bawipa tlangbawi an sinak Shiloh khua ah khan, ralkapbu Bawipa biak awk le raithawi awkah, amah khua in a hung kal tawn. 4Elkanah nih rai a thawi ni ah khan, a nupi Peninnah le a fapa hna le a fanu hna cu an dihlak in covo kha a pek cio hna; 5cun Hannah cu a daw ko nain Hannah cu Bawipa nih a nau inn a kharpiak caah covo pakhat lawng kha a pek. 6Cun Bawipa nih a nau inn a khar caah khan amah a engtaitu nih khan amah cu a thin hunter awkah ṭhalo tein a ti hram tawn. 7Cuticun kum khat hnu kum khat a si lengmang i, Bawipa inn i a hung kal fate amah cu a ti hram lengmang tawn. Cucaah Hannah cu a ṭap i rawl ei kha a duh lo. 8Cun a va Elkanah nih khan a sinah, “Hannah, zeicahdah na ṭah? Zeicahdah rawl ei na duh lo? Zeicahdah na thinlung a fah? Nangmah caah keimah cu fapa pahra nakin ka si deuh lo maw?” tiah a ti.\n9Cun Shiloh i an ei an din dih khan Hannah cu a tho. Cun tlangbawi Eli cu Bawipa biaknak inn innka tung pawng i ṭhutnak ah khan a ṭhu. 10Cun Hannah cu a lungre a thei ngaingai i Bawipa sinah thla a cam i lunghno ngai tein a ṭap. 11Cun biatiamnak a tuah i, “Maw ralkapbu Bawipa, na salnu intuarnak hi na ka hmuhpiak i na ka cinken i, na salnu kha na philh lo i na salnu hi fapa na ka pek ahcun, a nun chung vialte amah cu Bawipa sinah ka pek lai i, luei nam nih a lu kha a tawng lai lo,” tiah a ti. *1:11: Nam 6:5\n12 Bawipa hmai i thla a cam lengmang lioah cun Eli nih a kaa kha a rak i chingchiah. 13Hannah nih cun a lung chungin a chim; a hmur lawng kha an caang i a aw cu theih a si lo; cucaah Eli nih zuri nu ah a rel. 14Cun Eli nih amah cu a thawh i, “Zei can dah na rit lai? Na zu cu chia cang ngat,” tiah a ti. 15Sihmanhsehlaw Hannah nih a leh i, “Asilo, ka bawipa, lung rethei ngaingai in a ummi nu ka si; mitsur hang siseh, zu siseh ka ding lo, sihmanhsehlaw Bawipa hmaiah ka lungthin ka bungh a si. 16Na salnu hi nu ṭhalo ah ka rel hlah, zeitintiah ka lung retheihnak le ka ngaihchiatnak pei ka chim lengmangmi hi a si cu,” tiah a ti. 17Cun Eli nih a leh i, “Dai tein va kal ko, Israel mi Pathian nih amah na halmi cu in pe ko seh,” tiah a ti. 18Cun anih nih, “Na salnu nih na mit ah duhdawtnak hmu ko seh,” tiah a ti. Cun minu cu a kal i rawl kha a ei i ngaihchia mithmai a pu ti lo.\n19Zingka tein an tho i Bawipa cu an biak i Ramah khua i an inn ah khan an tlung. Cun Elkanah nih a nupi Hannah kha a hngalh i Bawipa nih amah kha a philh lo; 20cun a caan a tlin tikah Hannah cu fa a pawi i fapa a hrin i, “Amah cu Bawipa sinin ka halmi a si,” tiin a min ah Samuel a sak.\n21Cun Elkanah le a chungle vialte cu Bawipa sin i kum fate thawinak pekchanh awk le a biahrennak pek awkah an hung kal. 22Sihmanhsehlaw Hannah cu a hung kal lo, zeitintiah amah nih a va sinah cun, “Ngakchia hi hnuk ka thlei cangka in ka ratpi lai, Bawipa hmaiah a chuah i khika ah a um zungzal nakhnga,” tiah a ti. 23Cun a va Elkanah nih cun “A ṭha bik ti i na ruahmi paoh cu tuah ko, amah kha hnuk na thlei hlantiang rak ngang rih ko; Bawipa nih a bia bel kha fehter ko seh,” tiah a ti. Cucaah hnuk a thlei hlantiang minu cu a um i a fapa kha hnuk a dinh. 24Cun hnuk a thlei dih in, kum thum a timi cawtum pakhat le changvut ephah pakhat le mitsur hang cua khat he tiah, amah sinah a hun i kalpi; Shiloh i Bawipa inn ah khan a ratpi; ngakchia cu a note ko. 25Cun cawtum kha an thah i ngakchia cu Eli sinah an ratpi. 26Cun amah nih, “Maw ka bawipa! Na nun bangin, ka bawipa, keimah hi hika na hmai i Bawipa sin i thla a rak cam minu kha ka si. 27Hi ngakchia caah hin thla kha ka rak cam; cun Bawipa nih ka halnak kha a ka pek. 28Cucaah Bawipa kha amah cu ka hlanh cang; a nun chung vialte amah cu Bawipa sinah hlanh a si,” tiah a ti.\nCun khika ah Bawipa kha an biak.


Ukraine Ralkap Rasia Kut In Thi Mi A Birthday Ah A Fanu Te Nih A Birthday Lawmhpi Ding In A Sawm - Khuaruah Har News\nUkraine Ralkap Rasia Kut In Thi Mi A Birthday Ah A Fanu Te Nih A Birthday Lawmhpi Ding In A Sawm\nUkraine pasaltha Vladislav cu Russia he i tuknak ah a nunnak a liam, a fanu nih kumkhat a tlinnak Birthday ah a pa thlan ah ra in a birthday lawmhpi ding in rawl ei ti a sawm!\nUkraine: Russia hi Kan Tei te ko lai. Nichuahlei Ukraine i kahdohnak ah khat le khat i khing lakmak in hriam an i thlak khawh caah thla 4 chung a kal cangmi ralpi hi Ukraine lei nih tei dingin an i zumhnak kong Zelensky nih Saturday ah khan a chim.\nSievierodonetsk khua lak dingin Russia nih biatak tein thazang a chuah. A tutiang ah cun aho a bawi lai theih an si kho rih lo. Russia ralkap thazaang a khupthal kan lehkhawh zaunak dingah cun hriamnam thadeuhmi nan kan kuat a hau ko, tiin Ukraine lei nih nawlnak an tuah.\nRussia nih hin a let 10 renglo tam in miapi an i ngeih. Asinain, cutluk cun hriamnam in an hleihtuk ko hna nain, Ukraine ralkap pawl hi ruahnak nakin an rak thawng, ti a lang. “Russia nih a thokmi tutan ral hi kan tei hrimhrim te ko lai.\nUkraine ram ah a tlungmi raltuknak hmun le hma hna nih in kan vawleipi i a hmailei a dirhmun hi lai a relte lai,” tiin Zelensky nih a chim. Vawleicung facang zuartambik a si veve mi raminnpa pahnih an i doh ruangah tirawl kongkau ah vawleipi an hngirhsaih manh ko cang.\nRussia nih Ukraine a luhhnawh hnu in vawleicung facang man ai khawt colh ve. An ramhnih buainak ruang i kumvui chung lila i vawleicung i tamhal in a um te dingmi hi million 19 tluk cu kan phan te kho men, tiin UN nih Friday ah khan cathanhnak a chuah.\nVawleicung ah zinan le gas a zuartambik ram a si ve mi Russia cung i Western ram nih phihkharnak an tuah hnu cun vawleicung zinan man van a tawng. “Russia nih facang tholhnak lam a phih ruang i vawlei cungah tirawl tholh khawh lo a si sual ah cun, vawlei cungah pam a tlung lai – a bikin Asia le Africa ko ah hin a si te lai,” tiah Zelensky nih a chim.\nRamdang sinin Turkey nih tirawl a cawkmi vialte lakah Ukraine sinin a cawkmi hi 98% tluk tam a si i, cu a tirawl cawknak lam cu awmpiak than a si nak lai, Turkey nih thazang a chuah cuahmah.\nUkraine nih a rili tilawng dinhnak hmun i bomb pawl a phelh hna a hau, tiin Russia nih a ti ve. Cu ti bomb kan phelh tikah kan in kap hrimhrim hna lai lo, tiin Russia lei nih bia an kan kamh ve a hau, tiin Ukraine lei nih an ti ve.Lam cung Kahdohnak a Zualhma ko.\n“Ukraine ralkap hna cu Soviet chan hriamnam tete cu an i hman hna. Hriamnam thadeuhmi he kahdohnak tuah khawhnak dingah cun Western ram nih hriamnam thadeuhmi an bomh hna a hau cang.\nNichuahlei kahdohnak ah hin a ngandeuhmi le hmui a kheng kho deuhmi miakpi an herh,” tiin Institution for the Study of War nih Friday ah khan a chim. Friday tiangah khan cun khuapi in chaklei tiang cu Russia nih hmunhma an la theng rih lo.\nAsinain lam chuanthluak in kahdohnak cu a zualhma ngaingai ko, tiah British defense ministry nih Saturday ah khan a chim. Russia nih hin Sievierodonetsk hi a ningpi in lak a duh. A pawngah a ummi Donetsk he anmah Russia a tanhtu Ukraine mi hna kut ah chiah a duh.\nAn khuahnih hi Donbas pengkulh chungum an si i, 2014 lio tein khan anmah a tanhtu hna nih heh tiah kahdohnak an tuahnak hmun an si. Sievierodonetsk khuapi a zapi ti ngawt in Russia kut a phan cang.\nAsinain Azot chemical plant belte cu Ukraine nih a hum ko rih i, a tangah minung a zaza in an i dor ko rih, tiah Luhansk Gov. Gaidai nih a chim. Cuka ah cun Ukraien ralkap 300 in 400 kar hrawng Russia nih an erhtonh hna, tiin Russia tanhtu phu nih an chimmi cu Gaidai nih a cohlang lo.\n“Sievierodonetsk i sehzung hmunhma hi kan ralkap nih an hum ko rih. Khuachung hmunhma a khuarmi Russia ralkap pawl zong an hrawh dih hna,” tiin Gaidai nih a chim. Sievierodonetsk i a tlungmi kahdohnak nih hin tuan i Russia nih Mariupol a lak lio muithlam a lenter ngaingai.\nRussia nih Mariupol cu hmangsom in a som dih cikcek. Khua thenhhlimh rian a um khawh ti lo caah, kan lampi hna cu a thu a tlolmi ruak in an khat, tiah Mariupol major nih Friday ah khan a chim. Tutan ral ah a thimi ngakchia hi 287 an phan cang. Mariupol lawngah 24 an thi, tiah Ukraine sihni general nih a chim.\nMipi kan kap hrimhrim hna lo, tiin Russia nih ai pheh peng ko rih. Khat le khat ralkap belte tamial kan thi, tiin a chim. Ukraine hi nazi pungsan in rian a tuan caah, a kut ah hriamnam um lo dingin a tu bantukin ka kah hi a si, tiin Russia nih a ti peng ko rih. Asinain Ukraine le a ramdanghawi le hna nih cun sual irlit bia rumro a si ko, tiin an ti ve. Crd: Chelsea Bawi\nDr, Rual Uk leh nak ” Trinity nih Pa Pathian an biak tawn hi a lak a si. Zisuh an theih fiang lo caah a si\nRalhrang Nih CDF Tiah An Tlaih Mi Van Lawm Par Cu CDF-TT Battalion-4 Nih Kan Ralkap A Si Lo Tiah Fehternak An Tuah


COVID-19 Zawtnak Ruangah Kan Unau Mizoram Nih Vawlei Ah Bawkin Pathian Sinah Thla An Cam – Chuncha News\nCOVID-19 Zawtnak Ruangah Kan Unau Mizoram Nih Vawlei Ah Bawkin Pathian Sinah Thla An Cam\nAtu lio Covid-19 zawtnak hrik cu vawlei cung a hninh lio te a si, Aho poah hi thinphan dailo in a kan chiah cang ko, US President zong nih nihin ah thlacam ni a phuan ve cang, ram tampi pumhnak le mipi tam deuh umnak cu khap a si nak an phuan cuahmah cang. Kanmah Chinmi zong hi kong ah ramkip ummi nih thlacamnak ngei ve cio a si i, kan unau hna Mizoram zong lungtak tein thla an camnak tu hmangthlak kan hmuh bantuk hin an thawng kan theih tikah lawmh a um ngai ngai.\nMizoram dang dang vialte caah tiin Hangi Lunglen Tlang Bethel Ah thlacamnak an ngeimi kong Albert muana nih a tial mi kan rak langter chin mi asi. Hi bantuk in thlacamnak programe hi tuah rih peng ding zong a si i, harsatnak dantaknak le sungzatlaknak, vanchiat puicim, lawmhnak kan ton caan lawng ah si lo in a zungzal in thlacam dai thlang lo in zumtu mi hna nih cun cam peng ko hna uhsih.\nAtu bantuk thil kan ton cuahmah lio zong ah caan hrim a herh rih mi kan si i, daithlang lo in um kan hau cang. Kan Unau hna Mizoram hna nih vawlei bak ah I bualin Pathian sinah thlacamnak an ngei mi hi a lak a si bal lai lo, Bawipa nih a takin an thlacamnak hlawh tling ter hram ko hna seh. 14 March 2020. Zarhte Ni\nHawi Pumhnak Biakinn An Khar Lio Ah Yangon LCF Nih Cun Rak Kan Pumh Pi Cio Uh An Ti\nUS Chin Baptist Mission Church Biakinn Khar PumhThawngthanhnak: Rev. C Duh Kam


China a ralthat ning hi mak tuk cang; US, UK, Canada le Australia cu ceilak in a phomh ko hna\nTu lio thawngpang ah an ttial tambik cu China kong hi a si, Hong kong mipi sin ah a thil tuah mi ruangah ram thawn timi US, UK, Canada le Australia nih fakpi in an soisel, Hong Kong Security law a ser tthan mi kong ah UN register Sino-Britian Joint Declaration zei rel lonak a si tiah an ti\nMah kongah hin China’s Foreign Ministry Spokesman Zhao Lijian nih Hong Kong hi China ram chung a si. China le Central Government nih hin upadi bantuk in rian tuan hi kan tuah ding mi a si, kan mah nawl a si ttin fakpi in US, UK, Canada le Australia hna cu a leh hna. One Country Tow System hi kan duh ah cun kan hmang khawh\nUS hi Hong kong kawng ah zeihman rak chim ti hla seh. A her ah cun China nih fakpi in lehrulnak a tuah lai. Hong kong legislation hi US tangah um mi a si lo, UN Charter ah khan ram dang nawlngeinak ah i rawl lo ding ti a um.\nUNSC hi US nih an duh duh in an tuah khawh mi thil a si lo, China nih thildik a ti i, rian a ttuan nak ah US nih zeihman a chimh khawh mi a um lo, a rian zawng a si lo. US nih Hong Kong hi politik bantuk in a hmang mi hi ngawl cang se tiah fakpi in President Trump cu a phomh. Source-The global Times\nBe the first to comment on "China a ralthat ning hi mak tuk cang; US, UK, Canada le Australia cu ceilak in a phomh ko hna"\nA sihrim ko!! Minung lungput ngai hi aw


MALAY UM LAIMI CHUNGKHA PAKHAT UAR AN UM KHO TUK, BAWIPA NIH UMPI KO HNA SEH – The Chinlung Post\nTulio Kawlram buainak konghe pehtlai in thawngpang Ttha taktak Chinmi chungin a chuak. Lawmhnak zapei beng cio hna usih. Malaysia Laimi chungkhar pakhat an thiltuah mi cu lawmhnak mitthli a luang ko a sunglawi kho taktak khi asi. Ramleng ummi vialte hna zong nih Malay ummi Laimi chungkhar hna tuahsernak hi i zohchuncio hna usih. Malay Laimi chungkhar hna nan cawlcanghnak aidawh tuk hringhran. Bawipa nih lam in hruaiko hna seh.\nTulio cu kan theih cio bangin Kawlram cu abuai taktak khi asi. Ralkap nih uknak an lak hnu ah zeidah Kawlram chungah a cang timi cu tampi chim hau loin kan theih dih mi asi. Cuchung Kawlram buainak ah ngeihchiah chawva le thaazaang in rethei thilrit mi hna caah tiah Malaysia um Laimi hna chungkhar pakhat hna nih kawlralkap dohnak caah an ti khawh tawk in an cawlcanghmi hi ramkip a ummi Laimi hna nih kan i zohchun dingmi an si.\nTutan Kawlram buainak konghe pehtlaiin Malaysia ah ralzam dirhmun in aummi le nifatin rianttuan in aihlawhfa mi Malay um Laimi chungkhar pakhat hna nih Kawlram buainak konghe pehtlaiin thawngpang ttha taktak Chinmi or Laimi cungah an vun langhter. Cu an langhtermi cu hibangin a si. Malaysia Laimi Chungkhar Khat nih Yangon Lamzawhtu Dinti/Eidin Cawknak ah Tangka an Hlut.


Trump nih:Teinak a hmuh na titung’Michigan ah Trump nih a tei than lo. – Lai Lungrawn Post\nMichigan State ah vote an rel tthan i, Trump nih a tei ttung? Zeitindah a si? tiah a ka halmi an um i, Khawika ah hme nan hmuh? Ka ti hna cu, Lai news ah an ttial ko an ka ti.Laica in news tialtu tete hi, a si khawh ahcun detail/tling tein ttial izuam ulaw a ttha tuk lai tiah ka ruah. Zeicatiah, a diklo ningin news /audience nih thawng an theihmi hi a ttha lo ngaimi a si.


Myanmar Ralkap Nih Rakhine Civilian Minung Panga Bak An Kah Thah Hna A Poi Kho Taktak – Chin World News Evening\nRelchih: Laimi vialte hna, Corona nak in a biapi deuhmi le hngalh a herh deuh mi kan thanh hna lai. Na nu chu, na pa zang kan ti ahcun a ho hmanh nih kan duh lo. Thih kan ngamh. A tu lio vialte kha Arakan nih cun Laimi vialte hi “na nu chu, na pa zang” timi nak fak deuh in an kan ngair. Cu zong cu kan pale santlaihlo le ngor duum ummi an hmuh mi kha caan rem an lak caah a si.\nAtu lio te hi Kawl Media tete, cu hlan vialte i AA a rak țanh tuk mi pawl nih Laimi an van kan țanh lio a si. Cu hlan zong ah Laimi van țanhnak tete hi an țial tawn ko nain, Laimi bawtawr pawl cu comment pek le lawmhnak langhter hmanh nan hngalh lo ruangah Media News ngan deuh nih Laimi kong țial an zuam lo nak a si. AA faknak tlawmte an țial ahcun Arakan pawl cu phikphahling bang comment ah an phol colh.\nCuruangah Midea pawl zong nih an kong țial an huam tuk. Holhtheih lo kong hrawng i comment le Like a uar tuk mi pawl kha Hell ah va tla viar u law țha lai. Mifim a ho hmanh nih an buai ti lo mi a si. A tubantuk lio ah Kawl le Arakan nih keh he vorh he an kan thah le nawn hi nan hmu lo ma? Nan nu chu he. Kan mah pumpak nih hriamnam he kan doh lo hna hmanh ah Bia-kaa doh a biapit tuk hi. Bia-kaa tei hi Teipi pakhat a si ve nan hngal lo ma? Arakan le Laimi kong Kawl Midea News ngan mi nih an țialmi paoh ah Arakan pawl khi țhua colh ve hna u hen. Kei le bang chunni ka tlak lengmang hi.\nAA ral bawi pipi hmanh VOA,BBC,RFA,Irrawaddy, Mitzima news pawl comment pei an rel zungzal ko cu. Mah hi news pawl hi rel pah ngat u law Arakan pawl hi cawn piak hna uh. Paletwa kong ah siseh, Laimi cung i an i cerhro ter mi ah siseh, comment in phomh hna uh. Arakan hi miralchia tak pei an si ve ko cu. A cu si lo, Holhtheih lo kong hei ti bantuk ahcun khua zei Theologian thiam bik bik bang heh tiah nan va buai ve.\nPaul hmanh nih a tu le a tu pei Santlai lomi kong ah bia i al hlah u a ti kha. A mah zong santlailomi theology kong ah bia-al ka zuam lo a ti kha. Vegetable le Non-Vegetable kong hmanh ah i al len a herh lo dai uh a ti hna kha. Zei dah a herh mi tu ah i al loin a herh lomi ah nan i al ko. A cung i Kawl Media nganmi pipi khi Follow ve hna u law Chin kong a tial bak ahcin Like rel cawk loin pe ve u law, Chin kong țial an huam tuk lai. Comment zong va pe u law Arakan kong an țial zong ah va phomh hna u law, minung thongkhat hmanh nih phomh hna u law a za tuk khi a si. AK 47 nak in a pin deuh. Za rih seh. Credit: Siang Bawi\nMyanmar raalkaap pawl meithal in Rakhine mipi minung panga bak an nunnak a liam i a dang minung pasarih nih hliam an tuar tiah Myanmar raalkaap pawl cu an mawhchiat ngaingai hna. Rakhine State Kyauktaw Township ah kan hnu cacawn nithumni ah khan Myanmar raalkaap nih tukkahnak an chuahpi.\nHi tukkahnak ah hin Rakhine mipi nih thihnak le harnak phunphun an tuar hi a si. Minung panga bak an thi colh i a dang minung pasarih hna nih hliam an tuar. Hliam a tuarmi hi minung tampi an si rih tiah an chim zong ka theih. Kyauktaw ah hin inn pathum cu an dihlak in laakawl umlo in an i rawk dih tiah Kyauktaw Township Lower House lawmanker U Oo Tun Win nih The Irrawaddy sin ah a chim.\nHi tukkahnak hi a linsa hringhren ko. Kan inn a tanglei ah kan i thup i thilcangmi zoh cu tuksapur taktak a si ko.Meithal puah thawng le kuanfang thawng cu a kenkip in kan theih ko tiah U Oo Tun Win nih a chim chih. A thimi hna hi kum 14 in kum 70 karlak minung an si hna. Kum 14 a simi Ethnic Daingnet Ma Moe Nwe cu faakngai in hliam a tuar i Sittwe Hospital ah kuat a si.\nMa Moe Moe Nwe hi a hngakchiat lio ah a nu le pa nih an thih taak cangmi a si i a pi sin ah a ummi a si. Tatmadaw raalkaap pawl hna cu Thayet Oak khuate in truck lian pipi in an rak ra i dongh hngallo in khua cu an kah colh ko. Bomb le meithal hmai in zaam caan le i thuh caan hrimhrim kan ngei manh lo. Ka tunu te zong a zaampah ah hliamh a si tiah Daw Ma Yay nih The Irrawaddy thawngzamh sin ah a chim.\nMit hmutu nih a chim rihmi cu, nufa athimi hna hi Kyauktaw khua I Kaladan tiva lei kap ah a ummi an si. Miakpi kuan hi Kaladan tiva leiin Kawl ralkap nih an rak kahmi a si tiah an ti. Kawl ralkap baichimtu Brigadier General Zaw Min Tun nih a chim ve ning ah cun ralhran AA pawl he fak ngaiin Kyauktaw ah kan I kap hna tiah a chim ve.Ref: The Irrawaddy


NLD Cozah Chan Ah Ziknawh A Tam Lo Ziknawh Eitu An Lang Deuh: Rolian – Chin World News Evening\nJuly 8, 2020 July 8, 2020 Salai Van Hmuhning\nNLD Cozah chan ah Ziknawh a tam lo, Ziknawh eitu an lang deuh (By: Rolian). NLD cozah a kai hnu ah ziknawh eihmuar a tam tiah Party lei siseh, pumpak cio nih chim rel cio a si. NLD cozah chan ah ziknawh eihmuar a tam hrimhrim lo. Ziknawh eihmuartu minung tu an lang chinchin bia si. Ziknawh eihmuar an langh chinchin ruang ah ziknawh ei hmuar a tam a si lo. thil dik lo an alnghter khawh deuh a si.\nAluan cia cozah chan kha tuak hmanh. Ziknawh eihmuar kong a laar tuk lai lo. mipi nih an chimtuk lai lo. zeicatiah kha lio cozah chan ahcun ziknawh ei cu a phung ah an rak ruah caah a laar lo cu te. Ziknawh cu a party policies nih a awnh lo tik ah a ei tu hna khi party aiawh in an ei a si lo. Pumpak hrokhrol in an ei mi a si. NLD cozah chan ah a party chung in siseh, pumpak in siseh ziknawh eihmuar tu hna cu an hlat hna I an theih hna ahcun dantat an si ko.\nChin ram NLD cozah zong nih ziknawh an ei tiah nan ti lengmang mi zong hi zumh a um lo. ziknawh a ei tiah nan hngalh ko ahcun ziah nan report ngam hna lo. Tender na sok i na hmuh lo ruang men ah maw ziknawh an ei caah ka sung nan hei ti.\nZiknawh a ei tiah leng ah na au tung I na report ngam hna lo ahcun a cheuchum (half) ziknawh ei tluk na si ve ti khawh a si. Ziknawh ei a doh ngai bantuk in leeng ah chim tung i report taktak ngamh tung lo. NLD cozah chan ah Ziknawh ei a tam lo. ziknawh eitu pawl an langhter khawh bia a si ti kha philh hlah usih. Caṭialtu: Rolian\nA Poi Taktak: Halkha Ummi Caah Thawngpang Chia Ngai A Si Iralring Taktak A Herh


KAN NAWL KO HNA, CDF LE CNF/A KAN TAWLREL PIAK ZOKZOK UH – The Chinlung Post\nSeptember 1, 2021 admin Lenhloi 0\nChinram dohthlennak ah dawnkhantu bik pakhat. Ram dothlennak ding caah; hriam aa tleih mi, speak out, biak chawnhnak lei in le CDM lei cun adangdang lei tampi um lai. cu hna lak ah abia pibik tiah ka ruahmi le ram pakhat cozah a dir ter kho bik asi mi CDM hi bia tak tein thazaang pek le kan dirhkamh in kan bomh a herh tuk. A cung lei kan van langhter mi Dothlennak hna cu CDM tuah loin cozah pi cu akal kho thiamthiam nain hna cu a hnawh ngai ve ko.\nCozah rian tuan hi CDM viar hna sehlaw cozah pi cu adir kho lai lo. Acawl acawl bak lai loh. kawl rallokap cu ram lak i a um sawsawh mi tapung men an si ko lai. Cu caah a tu dotlennak ah kan CNA/CNF/CDF cun acawlcang mi kan mino hna kan chinram rallokap cozah adir arawh khawhnak ding caah CDM atuah lo mi hna kha rallokap abawm tu an si ko caah Warning pe hna uh, an ngeih lo ah cun an zung ah bomb puah hnawh hna uh rallokap bawm tu cu an thih zong ah apoi nak aum lo atha chinchin.\nCDF/CNA/F rak kan tawlrel piak zokzok uh. Abik in Uknak lei zung khi rallokap thing lawng te an si pin ah an lor tuk CDM atuah mi Zatkaa ah athar tamtuk an oh cang, adang department zong ah cu thiamthiam tam tuk asathu an oh cang lungre thei asi ko. CDM asathu khawh dih ah cun kan dothlennak cu thahnemnak um ti lo bantuk si cang lai.\nA bik in nawl kan duh ko hna CDM tuah lo mi cozah rian tuan rak kan tawlrel piak zokzok uh an zung zong bomp zokzok hna uh. kan pawngkam CDM tuah mi hna zong an awlok achawng cang an pawcawm nak caah luh than aa tim mi hna an um ka theih pah cang. cu ti nan tawl rel lo ah cun kan dothlennak cu ngeih chia asi ko lai. kan nawl hna kan nawl hna. Catialtu: NN\nBisho Dr. CK No Chum Cabia: COVID-19 thihnak hi Pathian hremnak a si maw? Mitampi nih atulio Covid in a zawmi le a thimi hna kong ah Covid-19 hi Pathian hremnak a si, Pathian chimhhrinnak a si tiah khoikamaw Bible caang tete khi i lak in prophet ka si tiah i hro le i cer le mi ṭhihphaih pah in a au sekmi an um len. Dr. CK Hrang Tiam zong nih a phungchimnak ah, “USA um mi prophet pakhat lebang nihcun Covid in a zaw i Oxygen he a thimi cu Hell ah an kal lai a ti,” tiah a kan chimh. A ping le a pang in kan zumh sual nakhnga lo, 1 Thessalon 5:9 kha rel hna usih. Zeitintiah, Pathian nih a thinhunnak intuar ding ah a kan thim lo, kan Bawipa Jesuh Khrih thawng in khamhnak hmuh awk ah A kan thim. Cucaah Pathian hrem le thah ding kan si lo ti i fiang in i lawm hna usih.\nPathian nih A thinhunnak A bungh/tawih lai ahcun A thimmi Noah le a chungkhar hna cu a khamh in a fimtawl hmasa hna. Cu bantuk ṭhiamṭhiam in Sadom le Komorah khuapi ah Pathian hremnak mei A surter hlan ah A thimmi Abraham tupa Lot techungkhar cu a fimtawl hmasa hna. Cucu asi, Pathian thimmi hna caah cun A thinhunnak tuar ding ah si loin Jesuh Khrih thawng in Khamhnak hmuh ding caah thim kan si,” tiah a kan chimh mi sullam cu a si.\nPahnihnak ah Hebrew caṭialtu nih Heb. 12:6 ah, Zeicahtiah Bawipa nih a dawtmi hna cu dan a tat tawn hna i fa i a cohlan mi hna cu a chimhhrin tawn hna, tiah a ti. Ahmaan, chimhhrin cu dawt ahcun a um mi a si ko. Asinain, cucu kan thih nakding ca ah si loin kan i chir, ka i sersiam in kan ṭhat nakding caah Pathian tinhmi a si.Covid-19 hi Chimhhrinnak a si a ti mi an um ve tak i, si dawh ngai in an phuan ve ko nain, thi lak i chimhhrin” cu chimhhrin a si kho lai lo dah.\nA chimhhrinnak i a thih ahcun a chimhhrinnak cu a ṭhahnem ti hnga lo. Chimhhrin cu i chir seh, i thleng seh, tinak caah si kaw, thih hnu ahcun an i chir kho ti lai lo cuh. Kan pastor ṭhaṭha le kan mi ropui tampi hna hi an sual ruang ah Pathian nih thi lak in a chimhhrin hna ti cu ka tuk a sum tuk. Asi, David zong kha A dawt caah A rak chimhhrin bak ve. A chimhhrin mi David nih ka sual ti aa hngalh i aa chir khawh nakhnga, muidawh ruang ah a tlukpi mi Uraiah nupi he an hrin mi fapa te a thi. Khakha chimhhrin cu a si. Cucaah David zong aa chir ruangmang ve ko khah. Kan pastor tampi an thi, ram le miphun nih kan i bochan mi tampi nih an kan liamtak. A si kun ah, an nupile Pathian nih A chimhhrin hna kan ti ne hnga maw?\nSatan cu fir ding, hrawh ding le thah ding ah a ra. Kan pi Eve le kan pu Adam in a kan hrawh i a kan thah cuahmah ko hi teh. Kan pum cu a hrawh khawh ko nain Zungzal mi kan sinak cu a kan tawng kho lo. A kal hmasa hna he kan i tong ṭhan te lai. Haleluijah. Zeicahdah Vawlei a dawt caah A fapa hmanh petu, Dawtnak le Ngaithiamtu Pathian hi A ing a chiami, A thin A hung pengmi, A tlanhmi A fale thah le nawn rumro a ruatmi phun rumro hin an hmuh hnga? Pathian cu sual ngaithiamtu, damtertu, dawtu le khamhtu Pathian hi A sining tein an hmuh khawh ve i ṭih le phannak he si loin hnangam deihnak he lawmhnak an chim ve khawh nakhnga thlacampiak bu in, Bishop Dr. CK No Chhum


UN Special Rapporteur Nih Kawlram Mipi Caah Cawlcangh Nak A Tuah Lai. – Kawltu Team\nUN Special Rapporteur Nih Kawlram Mipi Caah Cawlcangh Nak A Tuah Lai.\nFebruary 8, 2021 February 8, 2021 Pu Tawn Mang\nKawlram mi nih an zumhnak an i tlaih mi le an thinlung tthawnnak ka hmuh tikah hin ka khuaruah a har. An Democracy zong kum no te a si ko nain mah bantuk in Ralkap uknak do khawhnak thawnnak an ngeih mi hi ka khuaruah a har ko.\nRal tha takin a dirmi Kawlram mi hna nih hin nan mah long in nan dir law ti hi thei uh law kan duh. Vawlei cung mi vialte nih an in dirpi ko hna.A lang in kan in zoh ko hna i cawlcangh a herh ning paoh in hi bantuk a hmaan lomi Uknak hrawh ding hin cawlcang kan i tim ko.\nMah bantuk in thil sining hi a rak phak tik ah Mipi an nunnak, le an himnak ding hi biapi ah kan in ruah piak mi hna cu a si. Cu ruang ahcun Tatmadaw cu, keimah le Human Rights Researchers team pawl rak rat in rak hlathlai thlu awk ah Visa rianrang in tuah piak ding in ka chawnh.\nUnited Nations Humans Rights Council zong nih hi thil a cang mi kong ah hin thuk deuh in cawlcangh rih seh tiah chim a si cang. Rianrang in tuah kho zawk hna seh ti hi ka duhnak cu a si ko. Vawlei cung Ramdang hna zong nih hin Kawl Ralkap lungretheih ter ding cawlcangh nak hi an tuah hrim awk a si.\nMonday ah Ralkap nih hruaitu le members hna 160 leng an tlaih hna, a cheu cu a thuh tiang in an i thup. Ralkap nih mipi cawlcang kho hna hlah seh tiah internet line hna zong a rak cut dih leng lei he i chawn kho lo ding in. Mipi duhnak an hrawh long si loin ,Pandamic lio a si chinchap ahhin tih a nung ngai ngai.\nA phung ning lo in ralkap nih uknak hi aa dinh hrim hrim a herh.\nTatmandaw cu rianrang in Kawlram mi caah Internet line on than dingin ka chawnh,cun a hmaan lo ning in a tlaih mi hna cu thlah dih hna ding in ka chawnh chih fawn.\nKawlram mipi nih mah bantuk a hmaan lo mi uknak hi an dir ter men men lai lo. Sandah piah mi nih daihnak he an nunnak caah le hmai lei a ra lai mi a fale chan caah democracy hmu ding in sandah an piah. Mi a kham tu ding palek hna zong mipi nih ti le pangpar an pek hna i kan lei ah tang uh tiah an ti hna. Mipi lei ah an tan ka beisei ko, kan nih zong mipi lei ah kan tang dih ko.\nMipi nih daihnak le democracy an hal mi hna,Mipi duhnak hi Kawl Ralkap nih an cohlan hrim hrim a hau. Kawlram mipi hna hi harnak an ton lio le an herh lio te ahhin dirpi hna usih.\nTheihternak:- A tawi fian nak in kan leh mi a si ruang ah kan palhnak a um sual si cun theihthiam dingin kan in nawl hna.\n← Covid-19 A Voi Thumnak Bawmhnak Thawngpang\nZualko (RIP): US Indianapolis ah Pu Thang Sui nih Mual A Kan Liam Tak →


Nu kum 36, Galina cu fanu muidawh tuk mi nau a hrin hnu suimilam 1 ah coronavirus zawtnak in a thi cawlh; A fanu cu zeitindah a um? – Thechinlungnews\nNu kum 36, Galina cu fanu muidawh tuk mi nau a hrin hnu suimilam 1 ah coronavirus zawtnak in a thi cawlh; A fanu cu zeitindah a um?\nA poi tak tak, coronavirus ruangah a thi mi an tam tuk cang. Ukhaine ah nu pakhat kum 36 a si lio mi, Galina cu siizungah fanu muidawh tuk mi cu ahrin. A hrin hnu suimilam pakhat ah a thi cawlh. Amah hi march 10 ah coronavirus zawtnak a ngei ti kha an theih. Ni 19 chung siizungah a um. March 29 ah khan a serious uk cang i natein coronavirus cu tei khawh a zuam ngai ngai i, a serious tuk cang caah ICU ah an chia. Fanu muidawh tuk mi cu ICU ah a ngei. Afanu hi 2.5 Kilograms (5.5pounds) a si. A fanu a hrin hnu ah a thi cawlh.\nMyanmar ram COVID-19 in azaw mi nu (case-16) i afapa ,Dubai arak tlung mi pa cu athi chek mi phichuak…..Myanmar ram ah COVID-19 in azaw mi case 16nak nu i afapa cu athi cheknak an tuah , a nu cu afapa Dubai in arak tlung mi airport i adonnak hnu in hi zawtnak alangh cu asi . A fapa cu thi cheknak an tuah .“Wai Ba Gi siizung ah kan zohfel lio asi , athi chek tikah Negative apiah,angandamnak cu atha ko . Wai Ba Gi siizung ah kan zohfel cuahmah lio asi ko “tin Doctor Tun Myint nih achim .\nMi zaw case 16 nak cu aluancia March 15 ah Dubai in arak tlung mi afapa cu Yangon airport ah arak don, zarh hnih ahrauh hnu ah tha ba in aum i March 25 ah taklin in aum .Cu hnu ah sang siikhan ah apiah , March 13 ah azawt zual deuh caah Myok Okklapa sizung ah apiah . COVID-19 positive asi . Mizaw he naihniam in aum mi afapa cu Wai Ba Gi siizung ah an zohfel , virus cu an hmu lo.\nNgandamnak atha ko tin theih asi .Mizaw he atong mi minung 68 cu zaan 8 ah zohfelnak an tuah hna .Siizung le inn ah zohfelnak an tuah hna . Ngandamnak lei vuanci nih April 3 zaan 8 ah siizung ,inn ah zohfel mi minung 55 cu virus an um lo tin achim.Kawlram ah mizaw 20 an si , pakhat cu athi , pahnih cu abik hlei in an zohfel hna tin theih asi . Credit DUWUN\nBe the first to comment on "Nu kum 36, Galina cu fanu muidawh tuk mi nau a hrin hnu suimilam 1 ah coronavirus zawtnak in a thi cawlh; A fanu cu zeitindah a um?"


Van Hlei Sung Cu Ziah Hme Mah ti Cun Bia A Chim Ko e ? – Salai Kawltu\nkan Lai hlasakthiam nungak Van Hlei Sung biachim mi cu a mak ngai ve, sinain a mawh bak loh. Mi vialte kan si dih ko, thil tuah kan duh tuk mi le ei kan duh tuk mi hna kan um nak le hmun le caan hna he ai tlak/kaih tawn lo caah tuah kho lo le ei kho lo in kan um tawn i, kan thin a hung cio tawn.\nCu bantuk in Van Hlei Sung zong nih “Kehthei” cu ei a duh taktak i, sinain ram dang ah a um caah ei kho loin a um. A chuahnak khua Hripi khua ah a tu hi a zaat lio a si i, a hmanthlak a hmuh tikah ei a duh taktak cang. Mah caahcun mah bia hi a chim nak a ruang cu a si.\nHlasakthiam Van Hlei Sung nihcun, “Request: Lai lei ummi nan si cun, kehthei einak video rak post u 🤣 Si lo le ka kua uh! ❤” tiah kehthei ei a duh tuk cang ruang ah mah ti hin bia a chim. A video kan ngei kho rih loh i, sinain kan hua bak loh, a video kan ngeih khawh tikah a ngei mi paoh nih post piak i zuam hna u sih law.\nNote : Kehthei cu hlasakthiam Van Hlei Sung mih hin a rak duh bik ko hi. A herh lomi na ttial nan ti hoi sual ah. Milar an si ve i, thil hme te an tuah mi zong ttial piak phu an si ve ti kan theih awk ah ka duh.\nCredit : Kehthei Duh Tuk Mi Van Hlei Sung\nPrevious Post:Cu Tluk Van Khrih Nun Mawi Le Tha Sin Mawi Hla Sak Thiam Khawh Cu\nNext Post:Nungak Le Tlangval Hla Thar Nightstar Peng Nih A Sak Mi Cu A Chuak Cang


US Nih Iran Cungah Tuah A Timh Mi Thanhnak A Tuah Taktak Cang – Chin World News Evening\nUS Nih Iran Cungah Tuah A Timh Mi Thanhnak A Tuah Taktak Cang. Nizan ah US Secy of State Mike Pompeo le Treasury Secy Steven Mnuchin hna nih cun Trump Admin nih Iran hremnak ding le hremnak pek ding kong cu thanhnak an tuah i, a biapi bik timi phunriat in hremnak pek asi. An ram economc hnuarsuang dingmi zong aa tel chih.\nMike Pompeo nih cun hi bantukin an hremnak (sanction) phuan asi nak a ruang cu Iran ram i nawlngeitu cawlcangh, thli tuah mi le an ruahnak an hlen khawhnak caah tuah mi asi nak kawng cu a chim. Hi kongah Press Conference, White House ah an ngei i, an targets bik tiah an chim mi cu Iran constructions, manufacturing, textiles, mining sectors, iron le steel siamnak nganbik hna hi an si.\nHi kongah Steven Mnuchin nih a chim mi cu Iran hremnak le hrem ding mi hi President Trump nih fiang tein a rak chim cang bantukin economic lei hremnak cu Iran nih ralhrang pawl cawlcanghnak le nuclear hriamnam serchuah dingin rianhma a kalpi chung paoh cu kalpi peng asi lai. Hi hremnak (sanction) nih hin Iran economy i international chungin 90% lakah 80% hi a hnuarsuan lai\nPresident Trump zong nih Iran nih Iraq ram um US military air base pahnih cu ballistic missile 14 a kah hnu khan hi tin a chim colh ve. “Iran economy i hngahnak cu a fak bikmi in kan hrem cang lai. Iran i khuakhangtu (regime) hna nih an lungput le ruahnak an thlen hlan lo cu hi bantukin kan kalpi peng lai” tiin hremnak hi a fak khawhchung fakin kalpi asi lai tiah a chim.\nMike Pompeo nih a chim tthan mi cu Iran Quds Forces hruaitu Gen. Suleimani an thahnak konglam ah fiang tein Soleimani nih American interests, US embassy, military bases, US Embassy dohnak ding le ttihnung tukmi tuah dingmi (threat) a ngei i, hi ruangah thil a can hlan in donghter (full stop) piak asi. Zeitindah minute a rat lai timi kong cu kan theithiam lo, sinain biachahnak (executed) cu President nih a siam cang” tiin, President Trump nawl peknak in Gen. Qassam Soleimani cu drone airstrike hmangin thah asi tiah a chim.


SAC nih Myanmar ram ah sual phun 100 leng a buar – THE CHINLAND POST\nThe Chinland Post | 2022 May 24 – SAC nih Myanmar ram pumpi a luancia zarh 1 chungah innkhangh, tlaihkhih le thahnawnnak telh in sualnak phun 110 bak te a buar tiah NUG Ministty of Home Affairs and Social Affairs nih a thanh.\nSAC phu nih a luancia 2021 February 1 thok in atu tiang ah hramhram in thahnak, khua ning in khanghpiaknak hna a tuah.\nMinistry of Home Affairs le Social Affairs thanhnak ahcun a luancia May 15-21 tiang SAC nih peng kip le pengkomh kip ah a buarmi sualnak pawl a langhtermi chungah Sagaing ramṭhen hi khua ning piin khanghpiaknak hmun 54 telh in hramhram thahnak 10, mei in khanghnak 4, tlaihkhihnak 3 in 64% a tambik a si.\nCun, Magway ramṭhen le Mandalay ramṭhen ah tlaihkhih, meikhangh, thahnak a tambik an buar tiah a langhter i atu nak in hramhram thiltuahnak a tam deuh kho tiah a langhter.\nMyanmar ram ah SAC nih hramhram in uknak a lak kum 1 leng a rau cang i cu chungah ramkhel lei buainak, sipuazi, zatlang nunnak, Ngandamnak lei a lamkip in a ṭumchuk i SAC ralkap pawl le mipi hriamtlai phu pawl, tlangcung hriamtlai phu hna karlak ah kahdohnak a fak.\nSAC phu nih mipi cung a buarmi sualnak pawl cu Myanmar ram mipi hna nih an nunnak khamnhnak nawl he an doh hna i kahdohnak thla khat chungah SAC ralkap 13,000 leng an thi i hliamhma a tuarmi 4,280 an si tiah NUG nih a thanh.\nCu cathanh cu 2021 June 1 in 2022 April 25 tiang khawmhmi cazin ah a si.\nPrevious Vawlei pumpi in ralzaam 100 millions an phan, Myanmar ram ah 1 million hrawng an um\nNext Kum 1 chungah SAC ralkap 14,890 an thi tiah NUG nih a thanh


Sadhu Sunder Singh Tuanbia | ibcsandnes\nHome › Uncategorised › Sadhu Sunder Singh Tuanbia\nBlog Articles Knowledge Uncategorised\tPosted on 25th May 2015 • Updated 15th April 2017 —by admin 3440\nA HMET LIO KONG\nSunder Singh cu Panjapi phun a rak si i Panjab ram, Patial peng Rampurjan timi khua ah a rak ummi a si. A pa cu Sardar Sher Singh a si i ram ngeitu a si caah mirum le mi lianngan ngaingaimi an rak si. Miphun sang an rak si i an upat ngaingai mi an rak si fawn. Cu hlei ah an ram chung ahcun rian ngan pipi a tlaimi an rak si fawn. Sunder Singh cu kum 1889 September thla ni 3 ah a chuakmi a si. Amah cu a innchungkhar lakah a hniang bik a si caah an dawt ngaingai i an izohthla ngaingai mi a si fawn.\nAn biakmi cu Sikh siasal a rak si. Hi siasal biami hna hi an i duh ngaingai hleiah aa uahmi le aa porhlaw ngaingaimi an rak si i lungrual thinrual tein a ummi an si caah phung dang biami cu zeihmanh ah an rel hna lo. An biakmi Sikh kan timi hi kum 1469 ah khan Nanaka an timi pa nih a rak tuahmi a si. Hi biaknak phung cu a hlan an biak tawnmi Misolman le Hindu biaknak phung ti tthatternak a rak s ii zudin le kuakzuk zong an khap dihmi hi a si. Nifa te´n Biakinn ah an kal i Pathian an biak i a fek ngaingai biaknak ah a hung cang. Biaknak inn an kal tikah anmah siasal pathian thangtthatnak hla cu an sa i an phungthiam nih an ca thianghlim Granth timi cu a rel dih hnu ah pumhnak i a rami cu a cawn piak tawn hna. Cu bang in Sunder Singh cu hi biaknak phung fek ngaingai le porhlaw ngaingaimi chung in a hung tthangmi a si.\nCu bantuk liannganhnak le nuamhnak in a hung tthang i kum fate tthal a chuah cun an innchungkhar an rualchan an sahlawh in Himalaya tlang Simla khua hrawng ah thlifim hmu dingin an va tlawng tawn. A nu cu mi fel ngai, mi nunttha, thinlung sau le ruahnak kau ngaingaimi nu pakhat a rak si. An khua i mirang ngaknu a ummi zong a komh ngaingai hna i Sikh a bia lo bantuk in an inn leen a sawm hna. Sunder Singh cu a nu nih a dawt ngaingai hleiah a nu cu biaknak leiah mi fel le mi ttha a si bantuk in a fapa a dawt ngaingai mi cu biaknak lei ah mi fel le mi ttha si-awk ah aa tinhmi cu a si i vawlei cung milianngan le biaknak lei ah minthangmi hna an konglam kha tampi a cawnpiak tawn caah Sunder Singh nih hin biaknak hi minung nunnak zeizong vialte nakin a sang deuh ti hi a theih ve. A nu nih hin a kalnak kip ah aa kalpi tawn. Na unau bang hin vawlei thil sawhsawh ruat loin thlarau hnangamnak hi na kawl lai i na biaknak hi na dawt lai i ni nikhat ahcun Sadhu thianghlim mi hi na si ve te lai tiah a forh zungzal tawn. “Sadhu” hi an Sikh biaknak phung ah a hmet lio tein inn le u le nau kaltak in a pum aa pemi hna an min a si.\nA nu nih Sadhu si hi a fial bik mi a si caah hin phun dang leruahnak dang in khuasak ding cu aa tim hrimhrim bal lo. A nu nih cun a phung theihmi le thildang a hngalhmi a tthami cu a cawnpiak lengmang tawn. Cucaah Sunder Singh hi kum 7 lawng a si lio in an biakmi an cauk cu zoh lo in a chim dih cang.\nSunder Singh caah ngaihchiat kuaruahharnak lakah a ngan bik mi cu kum 1902 kum, amah kum 14 a si kum ah khan a nu nih a thih taak. A nu a thih caah hin a thinlung a faak ngaingai i a zeimaw caan ah cun “ka duh ngaingai mi ka nu a ka lakpiaktu pathian hi dawtnak pathian a si kho ngai hnga maw” tiin pathian a hlawt phah dengmang tawn. A nu he pathian an biaknak le an kalnak a hmuh tthan tikah a thinlung a fak tuk hringhran tawn i Sadhu hi nunnak vialte ah a ttha bik mi a si ttheo lai” tiah a ruah.\nA nu kha biaknak lei ah mifel mittha a si bantuk in a fapa sin ah cun “Lungthin hnangamnak hi cufak pi in hawl a hau i na hmuh tik ah cun vawlei cung ah ro ttha bik a si lai caah ttha hnem ngai le semngaih ngai in na kawl lai” a ti ttheo caah hnangamnak duhnak cu a lungchung ah a hung karh chin lengmang. A hmet lio i siasal biaknak innka hram le phungthiammi hmai i cu ngakchia te teima ngai le semngai ngai in thla a cam tawnmi le phung a cawn tawnmi cu a sungmi ro kawl awk ah aa tim cang.\nA nu cawnpiaknak le ro chiahmi kha kawl awkah lungdaih hmuh awkah an ca thianghlim Granth te hna, Misolman ca thianghlim Kuran te hna cu dongcat loin a rel cuahmah ko. A hawi le an ih dih hnu tiang hin amah lawng cu ca cu a rel tawn. Cu biaknak cauk chung i a ummi bia cu zoh lo tein tampi chim kho cang hmanhsehlaw lungthin hnangamnak le daihnak cu hmuh loin khuaruahharnak le hnahnawhnak hi a lungchung ahcun a karh chin lengmang ko. Cu tluk in phung duhmi le biaknak lei ah mittha miding sihmanhsehlaw Khrih kong cu hngalh lo in upa a hung si dengmang cang. An khua ah a ummi Khrihfa sianginn ah voikhat cu cawn ve awk an fial bantuk in cu sianginn ahcun a va kai ve. Khi ka ah ca cawn hram aa thok tikah an Baibal carel mi a hmuh cun a huat ngaingai i khika um awk ah a lung a tling ti lo. Nikhat cu Khrihfa cauk cu rel an fial ve i a thin a hung tuk i a zeicaahdah nan cauk cu ka hei rel hnga, kei cu Sikh biami ka si i kan ca thianghlim cu Granth hi pei a si cu tiah ttahhamang in a leh hna. A hawi le hna nih cun hika sianginn phung a si caah hin cauk hi na rel a hau tiah an lem lengmang caah a hnu bik ah cun Baibal ca cu a cawk ve.\nKhi Baibal ca cu a rel tikah a hmet lio te in a cawnmi an ca thianghlim he aa kalh i a theih cia mi vialte kha a hrawh dih cang lai kha a hngalh tikah i sum khawh lo tiangin a thin a hung. A hmet lio tein amah zumhnak kha a feh tuk caah Baibal ca chung i a hmuh mi cu a duh kho hrimhrim lo i an sianginn i Khrihfa a hua mi pawl lakah khan aa tel ve i an hruaitu ah a hung cang. Cu cun a Baibal ca thar cu mizapi hmuh ah a thleh i mei ah a khangh dih. Cu bia cu a pa nih a theih tikah “zeica´h hi bantuk thil hi na tuah, Khrihfa cauk hi ca ttha pei a si tiah khangh awk sawhsawhnak cun nan Siangbawi te sinah….\nCu hnu cun Khrihfa cu a fih hna i a nu nih a chimh cang bangin hnangamnak kawl awk ah an biaknak cauk cu rel hram a thok tthan. India ram chung biaknak phung le an biaknak cauk hna kha a cawn dih i, voikhat cu Hindu biaknak lei ah Sadhu kut tangah phungzul in hremnak ah a va um ve. Khika ah a um lioah a thinlung retheihnak le a khuaruahharnak cu a din deuh a lo nain a chuah tthan tik ahcun khi harnak vialte kha a karh chin lengmang ko. Cu hnu cun Khrihfa sianginn zongah cun cawn duh ti loin Acozah sianginn a umnak in khan thum hlatnak ah a va cawng. India ram cu a linh ngaingai caah cuti nilin salak i nifatin te khanthum kal lengmang cu a damnak nih a tlinh tilo i cacawn a duh tthan ah cun Khrihfa sianginn ah kal tthan awk kha a herh.\nA tu caan ah hin cun hnangamnak a kawl tawnmi ah khan thinlung tak le teimak chuahte in kawl aa tim chin lengmang ko nain a lungthin hnangam lonak le a thlarau tihalnak le rawlttamnak cu a hung karh chin lengmang ko. Cu bantuk in a thinlung ah nuamhlonak a chuah tikah cun cacawn awk aa hun i tim tthan i Khrihfa sianginn ah kal awk a herh tthan ko. Khika a phak tikah hmasa bantuk in Baibal cathar cu an rak pek tthan. Hi lio caan ah hin Khrih a huatnak hi a fah tuk hringhran i zingkhat cu siangbawipa thla nih hin Sunder Singh cu a hun hliah i cu cu ka thurhnawm cang tiah a ruah caah siangbawipa thla hliahnak thianter awk ah suimilam pakhat chung in te ah aa va kholh. Amah hrimhrim nih hi lio caan hi a nunchung vialte ah a awlokchon bik caan le a thaw pih bik caan a si tiah a hnu ah a chim. An biaknak ahcun a theih tawk in hnangamnak cu a kawl nain a hmu kho lo. Khrihfa cu a thinlung chung in a huat tuk caah hin Khrihfa lungvar mansung ngai cu a kawl awkah a hngal fawn ttung lo.\nHnangamnak kawl in a hmuh phak le a theih phak cauk cu a rel dih nain hmuh phak a relmi ah cun hruaitu zong a si ve kho ding cang nain hnangamnak cu a hmu kho hrimhrim lo. A hnu bik ah a lungthin chungah “Na huat ngaingai i thinhung buin na thlehmi cauk kha zoh hmanh hnangamnak cu na hei hmuh hmanh maw” ti bia hi a hung lut ko. Cu bia a thinlung i a hung luh cun Baibal cathar cu a hun lak i ngaihchia le hnabei dong ngai bu in a ca cu a hun kau i, a hmuhmi cu “Nannih retheimi le phorhritmi ka sin ah ra u law dinhnak kha kan pek hna lai” ti a si i a thinlung a khawih ngaingai. Vailamtahnak kong a hun rel dih hnu cun a khuaruah a har ngaingai. Cu hnu cun Khrihfa a serhset i a huami sinah itel ve duh ti loin Khrihfami cawnpiaktu hna sinah hin a leng hna i phungbia cu a hal lengmang tawn hna. Cu bantuk Khrihfa lei phung hawih deuh i a um kha a hawi le nih an theih tikah a pa sinah an lei nain a pa nih cun a ngai duh lem lo zeicahtiah a pa zong nih a nu i Sikh biaknak lei cu ttha tein a cawnpiak, a fapa zong nih ttha tein a tlaih cang kha a hngalh caah.\nThawngttha bia nih cun a thinlung cu a nemter chin lengmang i Pathian nih vawlei cu a dawt hringhran caah a fapa pakhat lawngte kha a peek i amah a zummi vialte nih rawknak ah phan loin zungzal lu nunnak kha an hmu lai” ti a hun rel hnu ah cun a lungthin retheih le khuaruahharnak lak khan hnangamnak thawng a hung than viaimai hi a theih. Sihmanhsehlaw a thinlung retheihnak thil kha a rih tuk caah\nXXXXXXXXXXXX KAN PEH TTHAN TE LAI XXXXX HMAIZARH AH XXXXXXXXXXXXXXX


Thantlang Ralhrang Nih Sakhan Chuahtak Dawh An Si - News and Media\nNihin May 16,2022 zing ah Thantlang ralhrang sakhan ah Kawl ralhrang Helicopter a rak phan ti a si. Zei set a rak tuah cu an thei lo. Sinain tha tein an ngiat i an zoh tikah sakhan ah a ummi ralhrang pawl hi a rak lak mi hna a si lai an zumh. Kan ralkap pawl nihcun ralhrang Helicopter cu kah kan duh tuk nain a kah khawhnak a um lo caah lungsiaherh ngai in kan cuan sawh ko tiah an chim.\nThantlang ummi ralhrang pawl hi an lak hna lai zumh a um ko. Zei ruang ti ahcun Thantlang um ralhrang pawl hi zei hmanh an tuah ti lo. An um sawhsawh ko. Thantlang ah mipi zong an um ti lo i hngah awk a um ti lo. Kahnak zong a um fawn ti lo. Kawlram ah ralhrang pawl hi hmunkip ah an i deih fawn ti lo. An i phaza fawn ti lo. Cu ruang ahcun Thantlang um ralhrang pawl hi tu zing ah Helicopter nih a rak lak hna lai zong zumh a um ngaimi a si.\nRaltu tung loin sakhan ah um sawh i um peng kha Nay Pyi Taw lei nih an duh lai zumh a um ti lo. Sakhan chuahtak in Helicopter in lak mi ralhrang tampi hmun tampi ah an um cang hna. Thantlang sakhan ahhin ralhrang an tam lai zong zumh a um ti lo. Thantlang ah ralhrang thazang an i chap khawh lonak zong kha a sau tuk cang. Kha lio ah khan i kahnak ah a thimi an um lengmang fawn. Hliamtuar mi zong an um lengmang fawn caah ralhrang an tam lai zumh a um lo.\nThantlang sakhan cu chuahtak cang han sehlaw a tha ko. Thantlang peng cu a dihlak in kan ralkap nih an uk mi hmun si cang seh. Thantlang ah ralhrang an um peng caah Hakha lei tlunkalnak zong a harsa ngai. A fiang thlu rih lomi a si caah a hnu ah thawngpang kan van update than te lai. Credit – AC


Pumtling Lo Hramthawng – Salai Kawltu\nPumtling Lo Hramthawng\nBy: Salai BN Dennis\nHi vawlei kan nun hi kan caah a har tuk e, Ahohmanh nih si an duh lomi kan sining hi kan nun nih Hawi sin a panh kho lo, lawmhnak le nuamhnak hawi bang kan hmu kho lo. Hawi soisel le nihsawh men dingah maw kan semchan a si kan ti. Kan chungchuak unau cingla rualchan tiang nih an kan zohchuk fah cu, mihrut le a molh pahmi bangin an kan zoh i an kan ruah hi tuar a har e. Chuah chan ngei lo maw kan si tiin kan i ruat caan a tlawm lo. Kannih kan nun nih a duhmi cu hi vawlei ah rak i sem hlah u sih law ti hi a si ko lo maw?\nMaw Khuazing, Bantuk kan sining hi zei ruang ko ah hen a si? Kan sual ruang le that lo ruangah hei sihmanhsehlaw kanmah nak misual le mi tha lo an tampi ko tung, annih vial pumtling in an um ve ko tung. Aziah kannih vial mahtihin cun kan sining hi a fah e.\nKan lungfah le ngaihchiat caan a tam tuk cang, kanmah lawng kan um ah kan i nuam deuh kan ti nain hawi hngar vansang in kan um hoi tung. Tuah kan duhmi kan tuah kho lo, panh kan duhmi kan panh kho lo, kan saduhthah le kan lungthlitum a tling kho lo. Hi vawlei kan nun hi kan caah thlum alnak a ngei kho lo e, Bawipa zeitin dah kan nunning hi a si hnga..?\nNangmah duh bang ka siter ko,\nUmsertu na si kei tlak ka si,\nthlacam in nangmah kan hngah lioah,\nnangmah duh ning tein ka ser ko..\nNote: Hmanthlak hi Tahchunnak ah Hmanmi a si.\nRef: Salai BN Dennis\nPrevious Post:Khabib le Putin itonnak an Ngei Cang. Putin nih Zeibia dah a Chim?\nNext Post:Hruh Tuk Ruangah A Thi Mi Hna. Thil Pawi An Tawn Hlan Hmanthlak


Kalay: Arti buh einak nih coronavirus a kham khawh timi biachokvai ruangah cheukhat khuate ahcun arti an manh tuk | The Chin Express\nKalay: Arti buh einak nih coronavirus a kham khawh timi biachokvai ruangah cheukhat khuate ahcun arti an manh tuk\nSocial media pakhat si vemi Messenger in arti buh einak nih coronavirus zawtnak a kham khawh tiin biachokvai a len ruangah Kalay peng, khuate cheukhat ahcun arti an manh tuk ti a si.\nHitin biachokvai a leng; Mipa pakhat nih nu pakhat phone a chawnh i nauchuak ka bawhte cu a chuah sin tein a holh kho i arti buh einak nih coronavirus zawtnak a kham khawh tiin a chim hnu ah bawhte cu a thi tiah a chimh.\nMah kong a theimi mipi cheukhat cu an khuaruahhar i an i zumh caah an chungkhat pawl cu an hei chimh chin hna. Arti cu an i cawk cio i cheukhat khuate i dawr ngan pawl ahcun arti an cawk dih tiah Letpanchuang khuami pakhat nih a chim.\nKalaymyo, Taungzalet sang ah a ummi Hute nih “Nizaan ahkhan Chin state lei in kan chungle nih phone a kan chawnh i arti buh nan ei cang maw a kan ti. Hika lei cun arti buh an ei dih hna rak ei ve uh a kan ti i kan khuaruahhar tuk” tiah a chim.\nMin langhter duh lomi dawr ngeitu pakhat nih “A hlan ahcun zarh 1 ah voi 1 hrawng lawng arti kan lak. Mah hmanh ahcun Nithunmi hrawngah kan lak tawn. Nizaan cu zarh 1 ca zuar ding kan lakmi bak ni 1 ah kan manh dih. Cheukhat nulepa cu bording class ah a ummi an fale ca tiang an cawkpiak hna” tiah a chim.\n“Ni dang nakin tuni ah arti kan manh deuh ngai. Atu zong zuar awk a um ti lo. Phohte sin lak awk zong um rih lo” tiah Kalaymyo, Letpanchuang ah a ummi thil phungtling zuarnak dawr nganbik Lhp store i rianttuan pakhat nih a chim.\nThawngpang dik lo biachokvai cu February 10 thok in khan a lengmi a si.\nCoronavirus kilvennak kong he pehtlai in Ngandamnak Vuanci Zung le ramdang dang hna i Ngandamnak bu pawl nih thawngthanhmi a um rih lo. – Chin World


MP Isaac Khen Nih Nangmah Pa Nih Maw CM Lian Luai Hi Phone Chonh Na Timh Ve A Ka Ti – Lai Lungrawn Post\nMP Isaac Khen Nih Nangmah Pa Nih Maw CM Lian Luai Hi Phone Chonh Na Timh Ve A Ka Ti\nAugust 26, 2020 August 26, 2020 admin Chin News\nBy. Salai Pathawng. Chinram Caah Chinmi: Pathian nih kanmah le sining te a kan pekmi Kawlmi a simi le Kayin, Rakhine le Shan tiin miphun sinak a kan pek cio. Cucu Chinmi caah Chinram a kan pek i cucu santlai kan si le silo ah si loin kan sinak ah Chin kan sinak he aa sem chihmi asi. A dang van telh ka duh rih mi cu a luancia MP dirhmun zoh chih in hmailei ah zei bantuk Party an si zongah MP an tling ahcun an ruahnak pical deuh seh ti ka duhpi ngai hna.\nA luancia kum thum ah Hakha ah Media ah ka rak ttuan lioah Chief Minister Salai Lian Luai he i ton dingin appointment ka rak lak i nithim chung a ka cancelled caah phone in ka chawn ta te tiah a phone number a ka pek i ka chawn i Vuanci Isaac Khen kha rak hal te tiah a ka ti caah Vuanci in a chuakmi Isaac Khen sinah ka kal i ka chimh. Nangmah pa nih maw CM cu phone na chawnh ngam tiah a ka sik i um tu thiam loin a ka tuah. Vuanci na chimmi a hman keimah pa te nih phone ka chawnh cu ka palh kho nain ka chawn ta te tiah a phone number a ka pek caah ka chawnhmi a si tiah ka ti i nan ninghngal tuk a ka ti caah kaa sum kho ve ti lo i nan rian ah nan sanbik bangin kan rian ah kan sang bik cio.\nMah taitai in na ka nek zeidah kan si ve cio tiah fak nawn in ka ti ve hnuah a PA pawl nih an ka nawl caah ka dai. Cucu zeidah ka chim duh ti ahcun Vuanci le Vuancichoh si cangka in an lunngput tlang a san ning kha a si. MP pawl hi an min cu a ngan ngai nain mipi sal riantuan bantuk an si. Mipi kar le Cozah karlak ah riantuantu le lamkaltu an si. Nain MP an si i rian sang an tlaih cangka in an bia a sang i khua kip ah cucu kan in tuabpiak hna lai an timi cu chimh hlah an tlawng bal lo i an mui hmanh an hmu bal hna lo. Cucaah hmailei MP a simi hna nih MP ka si hi mipi caah sal riantuantu or lamkaltu ka si ti hi kan i theih i mipi he naihniam tein riantuan a hiapi tuk.\nMipi ruahnak lak thiam a hau i mipi duhnak hmuhpiak thiam a hau. A luancia caan ah MP ton le hmuh an har. Mipi caah riantuantu le lamkaltu nan si kha i theih in mipi nih fial khawh mi nan si kha i hngalh hram uh ti kan duhpi hna. Thil hmete a lo nain a man a fak mo vote te hi si kaw zei huaha a lo lomi kan vote te hi kum 5 a si kha kan hnglah fiang a hau. Vawlei cung ah santlai cia in a ummi le a chuakmi a um hrim lo nain santlai ah ser ding Pathian nih lam a kan serpiak cio.\nChinram nih zeidah a ka pek lai tiin bawhtu si loin ka vote pakhat nih chinram caah zeidah a tuah khawh ti tu hi kan ruah awk a si. Fimthiamnak in kan nauta ti lo. Chin mifim motjiam tampi kan i ngeih cang hna nain Kawlpa kut lawng bawh ti loin Chinram a ngeitu Chinmi nih kanmah kutke tein kan tuan i kan tawlrel a hau cang. Chinram a ngeitu cu Chinmi kan si caah a ngeitu cu a zohkhenhtu sawh sawh nakin siaherhnak kan ngei deuh hrim lai. Chin Party hi santlainak a ngeih caah vote si loin santlai si ding tu in vote law Chinmi lungrual in kan ttang tti ko ahcun Chinmi mi nauta kan si lonak a lang ko lai. Cucaah Chin Party cu Kawlpa nih a vote bal lai lo caah Chin Party cu Chinmi nih vote uh sihlaw a chambaunak ah bawmtu si hram ko uh sih\nDr. Sasa: Kan Ram Chinland Cash Ka Saduhtha, Pathian Kan Ram Le Mipi Caah\nA Fekmi Dawtnak Taktak Timi Ralkap Pa Le A Nungak Nu Tuanbia


Min Aung Hlaing hi, atu aa hngilh kho ti lai lo, Civel War Chuah Sual Lai A Phang Tuk Cang – The Cherry Par\nMin Aung Hlaing hi, atu aa hngilh kho ti lai lo, Civel War Chuah Sual Lai A Phang Tuk Cang\nKawl Ralkap hi kan ttih tluk in an rak thawng lo. Tulio bantuk caan ahhin an der khun. Kawlram Mipi dihlak kan von cawl ahcun an lau taktak. Cun, Tulio bantuk mass demonstration ahhin Hriamtlai pawl nih caan ttha an lak sual lai timi zong an ttih taktak lai. Biatak tein civil war chuak sehlaw, anmah Ralkap chung lila, Battalions/Military units tampi cu an meithal her in Mipi lei an ttang kho timi zong an ttih rih fawn lai. Cucaah, Min Aung Hlaing hi, atu aa hngilh kho ti lai lo.\nTulio caan hi Kawlram pi aa thleng thainak ding caah “golden chance” a si tiah ka ruah. Cucaah, si kho sehlaw tiah ka saduhthah cu, Hriamtlai dihlak, CNF/A, KNU, KIA tbks vialte hmun khat ah ifun kho vial dih hna sehlaw, mipi hnulei ah ready in dirh cang hna sehlaw, Cutin an ifun khawh ahcun, Libya 🇱🇾 ram ah sandahpiah pawl nih Muammar Gaddafi cu zu kua chung tlaih in an va tlaih bantuk in, Min Aung Hliang zong hi aa thuhnak kua chung ah zu tlaih in va tlaih khawh lio caan a si tiah ka ruah. Cucaah, thachiat ding a si lo. Naite bachim ah a von lang ahkhan a mit kua a tla viar cang si khaw, raltha tein kan fight chin thluahmah ko ahcun kan tei hrim lai.\nRam pumpi nih thate in Civil Disobedience Movement a kal ko ahcun Ralkap sermi ‘State Administrative Council’ hi a function kho lai lo. Ralkap nih an sermi State Administrative Council ahhin Min Aung Hliang cu amahte in chairman ah aa thim colh i, committee members ah Ralkap 8 le civil 8 tiah a thim hna i, mah committee ahhin civil minung paoh cu itel lo ding a si lai. State Administrative Council, (SAC) hi terrorist organization, iSIS bantuk an si i, Mipi ralchanh in sermi committee a si. Mahbantuk committee ah aa telmi paoh cu, a pawca lawng ah a ruatmi, Mipi dotu an si ve caah, an tuanbia cu an techin, fapar chan tiang, sualphawt in chim zungzal an si lai.\nCucaah, UN le US nih “Islamic State” tiah an claim tu, ISIS pawl an hloh bantuk in, Ralkap sermi, State Administrative Council hi a fail khawhnak hnga an izuam i, Mipi zong nih fakpi in an doh ko caah, Ralkap semi, SAC hi a fail hrim hrim lai. SAC ah riantuan dingin Ralkap nih an sawm hna i, a cohlangtu vialte hi, Rian hrim hrim an ttuan manh te lai lo. Rian an i awt taktak hlan ah SAC hi a lo colh tthan lai. Cucaah, a function lo dingmi SAC ahhin itel ding hrim a si lo. Credit: Zasang Cinzah\n← President Joe Biden nih ralkap renghnak kong a chimmi cu lung a hmui ngai\nKawl Ralkap Nih Operation An Tuahmi Hi Hriamtlai Phu Ca Zong Tihnung Tuk A Si →


President Trump a tanh (Support) mi vialte Ventilator hmang hlah u, Va i pum ulaw va thi dih ko u- Laura Krolczyk (New York, Hospital Executive)\nUSA ram nih mah bantuk dirhmun; ngaihchiatnak le lungretheihnak caan a tawn lio ah mah bantuk in bia chim cu, A bia chim mi cu a fak tak tak celh ding si lo, a tangah vun rel chap hman, zeibantuk in dah Trump hi a huat i a duh lo ti a langterning cu thil thalo tuk mi a si!! USA cu politic ruangah President Trump a tanhtu minung hna cu va thi dih u tiang a ti cang.\nNew York-Hospital Executive Laura Krolzyk nih “Trump tanhtu (Supporters) vialte hna cu Ventilator hmang hla u, Coronavirus kai dih hna seh, Cun Biak inn khat i va i pum hna se law, Coronavirus i chonh dih hna seh” cun an dihlak in va thi dih hna seh a ti ruangah a rian in ngolterh a si. Liberal pawl le Democrat pawl hna lungput hi ttih nung tak tak a si. Mah bantuk in minung a si ve mi, va thi dih hna seh tiang ti cu a poi tak tak.\nHealthcare workers vialte hna cu an rianttuannak (Service, Mission oriented) ruang ah kan upat hna ding a si. Mi vialte nih kan upat hna. Natein Laura bantuk minung ruangah midang an rian ttuan ti hoi tiang ningzaknak le soiselnak tiang an tawn tawn mi a si. Atu bantuk caan lio ah cun cun politic thil thalo kha a um ding a si lo, mipi vialt rian ttuanti caan a si. Aruang cu mah zawtnak nih hin democrats pawl le republican pawl kha a theih lo. i ralrin cio hna u sih. Ref- Daily Mail\nRamkulh Cozah nih Chinram chung COVID-19 i runvennak ca ah peng kua chung sing 20 cio bawmnak pek timh>>>> Chin Ramkulh Cozah nih Chinram peng kua chung COVID-19 i runvennak ca ah tiin Myanmar tangka sing 20 bawmhnak a pek lai tiah Minister Pu Pau Lun Min Thang sin kan theih.\nBe the first to comment on "President Trump a tanh (Support) mi vialte Ventilator hmang hlah u, Va i pum ulaw va thi dih ko u- Laura Krolczyk (New York, Hospital Executive)"